Ur pennad Berlin (disheñvelout) zo ivez.\nUTC+1/ Hañv UTC+2\nGorread 891.82 km²\n5 370 km² (meurgêr)\nPoblañs 3 769 495\t(kêr), (12/2020)\n4 429 847 (meurgêr)\nStankted 4 108 annezad/km²\nUhelder 34 – 115 m\nKod post 10001-14199\nKarterioù 12 Bezirke (arondisamant)\nBourc'hvestr Franziska Giffey abaoe 2021\nStrollad politikel SPD / Die Grünen / Die Linke\nKenaozadenn al Abgeordnetenhaus\n(147 dileuriad, sifroù 2021) SPD 36\nBerlin (distagañ : /bɛɐ̯ˈliːn/ ) eo kêrbenn Alamagn. E biz Alamagn emañ. Ur gêr hag ul Land eo. Brasoc'h evit al Land eo tolead kêr Berlin, ennañ ouzhpenn 5 milion a dud a orin eus 190 broad disheñvel. E-touez 10 meurgêr bobletañ Unvaniezh Europa emañ. En XIIvet kantved eo bet krouet ha bet eo Berlin kêr-benn Rouantelezh Prusia (1701-1871), hini an Impalaeriezh alaman (1871-1918), hini Republik Weimar (1919-1933) ha hini an Trede Reich (1933-1945). Goude 1945 ha betek diskar moger Berlin e 1989 e voe rannet e pevar zachad-aloubiñ. E-pad ar Brezel yen e teuas Berlin ar Reter da vezañ kêr-benn DDR tra ma oa stag Berlin ar C'hornôg ouzh BRD. Adlakaet eo bet Berlin da gêr-benn Alamagn e 1990 goude adunvaniñ ar vro. Ur gêr a-bouez bras a-fet arz ha sevenadur eo. Enni e kaver 165 mirdi, 146 levraoueg ha 60 c'hoariva. E 2008 e voe gweladennet Berlin gant war-dro 8 milion a douristed.\n2 Berlin er Grennamzer\n3 Berlin da vare an Disivoud protestant ha Brezel Tregont Vloaz\n4 Kêr-benn ur rouantelezh nevez\n5 Berlin da vare Prusia\n6 Da vare Napoleon\n8 Ganedigezh un impalaeriezh\n9 Berlin en XXvet kantved\n10 Ar Brezel-bed Kentañ hag an dispac’h\n11 Republik Weimar\n12 Oad aour ar bloavezhioù 1920\n13 Hitler e penn an traoù\n14 Berlin dindan beli an nazied\n15 Berlin e-pad an Eil Brezel-bed\n16 Emgann Berlin\n17 Goude an Eil Brezel-bed\n18 Berlin rannet\n19 Div stad\n20 Emsavadeg 1953\n21 Ar Voger\n22 An dostidigezh\n23 Stourmoù ar studierien ha sponterezh\n24 Diskar ar Voger\n26 Republik Berlin\n26.1 Mirdioù Berlin\n27 Da weladenniñ\n28 Karter ar gouarnamant (Regierungsviertel)\n29 Karterioù all\n30 Berlin nevez (Potsdamer Platz)\n31 E kreiz-kêr reter\n32 E kreiz-kêr kornôg\n33 Ar c'harterioù\n34 Dasparzh ar boblañs er c'harterioù\n35 Emdroadur poblañs Berlin\n36 Poblañs ha broadelezhioù\n37 S-Bahn : al linennoù\n38 U-Bahn : al linennoù\n39 Tud vrudet a Verlin\n40 Tud vrudet bet ganet e Berlin\n41 Tud vrudet bet marvet e Berlin\n42 Mestrc'hoarierion echedoù bet ganet ha marvet e Berlin\n46 Liammoù diavaez\nKrouet eo bet Berlin e-tro ar bloavezh 1200. Hec'h anv en dije un etimologiezh slavek hag a zeufe sur-mat eus ar Sorabeg: barlen pe berlén, hag a dalvez "kloued koad", a veze gwechall lakaet war vord ar Spree gant ar besketaerien. E 1308 e voe brasaet kêr gant unvaniezh Berlin ha Cölln. Kozh a-walc'h eo Berlin, memes ma ne vez ket santet kement-se pa vezer eno. Roudoù an amzer-se a zo da welet memestra, evel Nikolaiviertel, e-kichen an ti-kêr.\nBerlin er Grennamzer[kemmañ | kemmañ ar vammenn]\nEn XIIIvet kantved e voe savet div stal-werzh gant kenwerzhourien, e Berlin ha Cölln (e-lec’h m’emañ bremañ Nikolaiviertel). Ur lec’h a-feson e oa, e-kreiz un ahel kenwerzh a-bouez-bras, etre div gêr greñvaet : Köpenick ha Spandau. A-drugarez da skoazell ar gouarnour lec’hel (Askanian Brandenburg) e reas berzh an div stal-werzh. E 1307 e voent kendeuzet, dre ma oa boutin o falioù a-fet surentez ha strategiezh. Mont a reas plaen an traoù betek marv Askanian (1319). Met goude-se e voe preizhet ar gêr gant baroned ar vro. Dizalc’h e chomas memestra, ha mont a reas er C’hevre Hanseatek e 1359. Kemend-se a zisplijas da Friedrich Hohenzollern, bet anvet Dilennour Brandenburg gant an impalaer Sigismond e 1417. Pa voe sikouret ar bobl gant Friedrich evit en em zizober diouzh ar varoned, e profitas Friedrich evit krennañ ar frankizoù politikel hag armerzhel. Chom a reas ar familh Hohenzollern e penn an traoù betek 1918, hep tamm troc’h ebet.\nBerlin da vare an Disivoud protestant ha Brezel Tregont Vloaz[kemmañ | kemmañ ar vammenn]\nLusket e voe an Disivoud protestant gant Martin Luther e Wittenberg e 1517. Tamm-ha-tamm e tizhas ar Brandenburg ha Berlin ivez, hag e rankas ar priñs-dilennour Joachim II (ren : 1535-1571) distreiñ da brotestant. D’ar 1añ a viz Du 1539 e voe azoet an oferenn luterian gentañ e iliz Sant-Nikolaz Spandau. Hiziz an deiz c’hoazh e vez lidet an darvoud el land (nemet e kêr Verlin) hag un devezh vak eo. Diorren a reas Berlin betek Brezel Tregont Vloaz (1618-1648) etre protestanted ha katoliked. Pa glaskas ar priñs-dilennour Georg-Wilhelm chom neptu e-pad e ren (1620-1640) e voe preizhet Berlin gant preizhataerien an daou du. E dibenn ar brezel e oa distrujet Berlin, hag ar boblañs a oa peuzflastret abalamour d’ar muntroù, d’an naonidigezh ha d’ar c’hleñvedoù-red.\nKêr-benn ur rouantelezh nevez[kemmañ | kemmañ ar vammenn]\nSteuñv Berlin ha Cölln gant Johann Gregor Memhardt, 1652\nBerlin e 1688 (Tresadenn savet e 1835)\nSioul e chomas an traoù e-pad ren Friedrich-Wilhelm (1640-1688). Meur a ziviz a gemeras-eñ (bet lesanvet Dilennour-Meur) a-benn lakaat ar Brandenburg da vezañ kevatal ouzh galloudoù pennañ Europa. Lakaat a reas krenvaat ar gêr. Gant argant an tailhoù e teuas a-benn da lakaat sevel tri c’harter nevez : Friedrichswerder, Dorotheenstadt ha Friedrichstadt. Unvanet e voe ar Spree hag an Oder gant ur ganol, kreñvaet e voe ar c’henwerzh war un dro. Krouet e voe ivez Lustgarten ha bali Unter den Linden. Dont a reas a-benn ivez da boblañ Berlin en-dro, dre zegemer repuidi : e 1671 e teuas 50 familh yuzev a Vienna, e 1685 e teuas hugunoded a dec’he abalamour da heskinerezh Loeiz XIV. E 1700 e oa ur berlinad diwar pemp a orin eus Bro-C’hall. Levezon an hugunoded a c’haller gwelout c’hoazh hiziv an deiz : Französischer Dom (iliz c’hall) hag anvioù-lec’h evel Gendarmenmarkt. Etre 1680 ha 1710 e voe lieskementet poblañs Berlin dre dri, hag en holl e oa 56 000 annezad. Gant Friedrich III hag e wreg Sophie Charlotte, hag int dedennet-bras gant an arzoù hag ar skiantoù, e voe krouet Akademiezh an arzoù e 1696 hag Akademiezh ar skiantoù e 1700. Bloaz war-lerc’h e teuas da vezañ roue Prusia (gantañ e-unan e voe divizet) gant an anv Friedrich Iañ (Dilennour etre 1688 ha 1701, roue etre 1701 ha 1713). Dont a reas Berlin da vezañ annez ar roue ha kêr-benn ur stad nevez anvet Brandenburg-Prusia.\nBerlin da vare Prusia[kemmañ | kemmañ ar vammenn]\nWar-lerc’h Friedrich Iañ e renas e vab, Friedrich-Wilhelm Iañ (ren : 1713-1740). Dindan e ren e chomas ar vuhez kefredel a-sav. Ar roue nevez, lesanvet ar Roue-Serjant, a voe kentoc’h dedennet gant an aferioù arme, ha lakaat a reas da bal kaout un arme 80 000 den enni. Met ken rust e oa ken e lakaas ur bern paotred da dec’hout kuit rak an enrolladur, asambles gant o ziegezhioù. Neuze e voe gorrekaet an armerzh, betek ma vefe echu gant an enrolladur ret e 1730. Prest e oa an arme memestra pa vo kemeret e lec’h gant e vab, Friedrich II (ren : 1740-1786), lesanvet Friedrich Meur. Dedennet e oa gant Silesia (ur rannvro eus Polonia hiziv an deiz), ha neuze e krogas da vrezeliñ a-enep Aostria ha Rusia. Dont a reas a-benn e 1763. Ouzhpenn brezeliñ e lakaas sevel Opera Broadel Berlin, iliz-veur Santez Edwij ha skol-veur Humboldt. Ur raktres kemmañ Unter den Linden en doa ivez, met ne voe ket kaset da benn. A-du e savas ivez ar roue gant mennozhioù ar Gouleier : lakaat a reas un termen d’ar jahinañ, frankiz a-fet relijion a voe, ha kemmet mont en-dro ar barnerezh. Meur a gefredour en em gavas e Berlin dindan e ren : ar prederour Moses Mendelssohn, ar barzh Gotthold Ephraim Lessing, ar vreudeur Wilhelm hag Alexander von Humboldt. Ur greizenn bouezus a-fet sevenadur e teuas Berlin da vezañ, lesanvet e voe Athena ar Spree.\nSteuñv Berlin gant Abraham Guibert Dusableau, 1737\nBrandenburger Tor, 1832\nBerlin, Charlottenburg ha Spandau, 1842\nDa vare Napoleon[kemmañ | kemmañ ar vammenn]\nGoude marv Friedrich Meur ez eas Prusia war ziskar. E 1806 e voe trec’het e Iena (400 km eus Berlin, war-du mervent) gant arme Napoleon. D’ar 27 a viz Here 1806 e oa Napoleon dindan Dor Brandeburg, an aloubadeg c’hall a badas tri bloaz. Ouzhpenn bezañ rediet da baeañ evit an dispignoù-brezel e rankas ar Verliniz reiñ bod d’ar soudarded c’hall. Gant ar C’hallaoued e voe degaset ur mont en-dro nevez, diazezet war ur melestradur-kêr dilennet. Ur wech aet kuit ar C’hallaoued e seblantas dibosupl distreiñ d’ur mont en-dro diamzeriet. Gant ar fonksionerien, ar skolveuridi hag ar genwerzherien e voe abeget galloud an noblañs. Rankout a reas neuze Friedrich-Wilhelm II (ren : 1797-1840) adreizhañ meur a dra, en o zouez torridigezh al labour ret ha strishadur galloud ar c’horfuniadoù. Kevatalded keodedel a voe roet d’ar yuzevien ivez. Met a-fet bonreizh e chomas treut an adreizhadennoù, hag e chomas ar galloud etre daouarn ar Stad prusian. Ma chomas stanket an traoù war dachenn ar politikerezh ez eas war-raok ar vuhez kefredel, dreist-holl tro-dro da Universität zu Berlin (skol-veur Humboldt hiziv an deiz), gant tud evel Hegel pe Ranke. D’ar mare-se e voe ivez kemmoù a-fet kêraozañ (Neue Wache, Mirdi Kozh) gant Friedrich Schinkel. Al lec’hioù-se a c’haller gwelout c’hoazh hiziv an deiz.\nDispac’h(ioù)[kemmañ | kemmañ ar vammenn]\nSpi o doa an dud e cheñchfe an traoù pa voe lakaet Friedrich-Wilhelm IV (ren : 1840-1861) da roue, met ne c’hoarvezas ket. E 1848 e krogas dispac’h ar vourc’hizien, o fal kaout ur stad alaman ha gwirioù diazez da geñver demokratelezh. Rankout a reas ar roue plegañ, ha kemmoù a voe war dachenn ar gwir d’en em vodañ ha gwirioù ar c’hazetennoù. An deiz goude ma vefe bet asantet ar cheñchamantoù-se e tennas an arme war an 10 000 manifester strollet a-benn lidañ ar c’hemmoù-se. Un nozvezh e padas an emgann, 200 den a voe lazhet. Rankout a reas ar roue goulenn digant an arme chom a-sav, hag ec’h embannas e save a-du gant ar frankizouriezh hag ar vroadelouriezh. Ur vodadeg vroadel prusian dilennet en em vodas d’ar 1añ a viz Mae 1848. Met divodet e voe e miz Kerzu, rak gwan e oa abalamour d’an diemglevioù etre ar strolladoù : c’hwitet e oa bet an dispac’h war dachenn ar politikerezh. Er c’hontrol ez eas war gresk armerzh Berlin, an dispac’h greantel a voe. Abaoe an XVIIIvet kantved e oa deuet Berlin da vezañ ul lec’h a-bouez e-keñver labouradegoù. Gant diorren an hentoù-houarn (digoret e voe linenn Berlin-Potsdam e 1838) e tiorrenas al labouradegoù war un dro, en o zouez re dredan evel Siemens pe AEG.\nGanedigezh un impalaeriezh[kemmañ | kemmañ ar vammenn]\nKlañv e oa Friedrich-Wilhelm IV, hag e vreur Wihelm a gemeras e lec'h e 1857. E 1861 e teuas da vezañ Wilhelm Iañ, hag e renas betek 1888. Degemer a reas ar cheñchamantoù, ha gantañ e voe anvet Otto von Bismarck da gentañ ministr Prusia e 1872. Pal Bismarck a oa implijout Prusia evit dont a-benn da unvaniñ Alamagn. Asambles gant Aostria e tapas proviñs Schleswig-Holstein digant Danmark e 1864, hag e 1866 e troas a-enep Aostria a-benn sevel Kengevread Alamagn an Norzh er bloaz goude. Goude-se e troas e selloù war-du ar Su. Dont a reas a-benn da zisrannañ Bro-C’hall hag e teuas a-benn da lakaat anezhi da vrezeliñ a-enep da Brusia (1870). Dont a reas a-benn, hag e tapas Elzas-Loren digant Bro-C’hall. Holl stadoù Alamagn a voe bodet, ha Berlin lakaet da gêr-benn. Anvet e voe Wilhelm Iañ da Gaiser d’an 18 a viz Genver 1871. Krouet e oa bet an Impalaerezh Alaman. E-pad bloavezhioù kentañ an Impalaerezh («Gründerzeit», bloavezhioù diazez) e kreskas an armerzh, gant sikour Bro-C’hall dre ma ranke paeañ evit an dispignoù-brezel, kreskiñ a reas ar boblañs ivez. Lakaet e voe sevel tiez e-leizh, anvet Mietkasernen : holl anezho diazezet war ranndioù bihan savet tro-dro d’ur porzh diabarzh. Strolladoù politikel nevez a voe savet a-benn sikour ar broleterien, evel SPD (Sozialdemokratische Partei Deutschlands). E 1875 e voe savet, hag e 1877 e tapas 40% eus ar mouezhioù da geñver votadegoù e Berlin. Bismarck a lakaas tremen ul lezenn evit ma vefe divodet ar strollad. Daoust ma oa Bismarck ur c’hilstourmer ec’h aozas ur sistem leveoù ha surentez sokial, evit chom hep ober adreizhadennoù all. Diemglev a voe etrezañ hag ar C’haiser Wilhelm II e 1888, pa fellas d’ar C’haizer e vefe astennet ar sistem surentez sokial. Ken bras e oa an diemglev ken e kuitaas Bismarck bed ar politikerezh e 1890.\nBerlin en XXvet kantved[kemmañ | kemmañ ar vammenn]\nAr Brezel-bed Kentañ hag an dispac’h[kemmañ | kemmañ ar vammenn]\nGant muntr arc’hdug Aostria e krogas ar Brezel-bed Kentañ. Eus tu Aostria-Hungaria e oa Alamagn. Goude trec’h Bro-C’hall e voe diskaret monarkiezh Alamagn dres goude fin ar brezel, e 1918. D’an 9 a viz Du e tilezas Wilhelm II, hag er memes deiz ec’h embannas Philipp Scheidemann (SPD), eus prinistri ar Reichstag, ganedigezh Republik Alamagn. Un nebeud eurvezhioù goude, e kastell Berlin, ec’h embannas Karl Liebknecht e oa ganet Republik Sokialour Dieub Alamagn. Gant o C’hevre spartakour e klaskas Karl Liebknecht ha Rosa Luxemburg lakaat e pleustr damkanoù Karl Marx. A-benn stourm a-enep SPD e voe kendeuzet ar C’hevre spartakour gant strolladoù all, ha krouet e voe Strollad Komunour Alamagn (Komunistische Partei Deutschlands, KPD) e dibenn 1918. E miz Genver 1919 e klaskjont aozañ un taol-dispac’h, hag a voe mouget krenn-ha-krak. Lazhet e voe Karl Liebknecht ha Rosa Luxemburg, ha taolet o c’horfoù el Landwehrkanal.\nRepublik Weimar[kemmañ | kemmañ ar vammenn]\nDegemeret e voe ar Vonreizh nevez e miz Gouere 1919 e kêr Weimar, dre ma oa re a reuz e Berlin. Gant ar Vonreizh nevez-se e c’helle ar merc’hed votiñ, hag e voe roe gwirioù diazez d’ar geodedourien dre vras. Met galloudus-tre e teue ivez ar prezidant da vezañ, ha gouest e oa da ren dre zekredoù ma oa ret. Hitler a brofitfe eus an dra-se un nebeud bloavezhioù goude. Gouarnamant Republik Weimar (1920-1933) a voe ur c’hengevredad kreiz-tu kleiz, Friedrich Eibert (SPD) a voe prezidant. SPD a voe strollad politikel brasañ Alamagn betek 1932. Met bec’h a savas, peogwir ne blije ket ar gouarnamant-se na d’ar gomunisted, na d’an unpennelourien. Reuz a savas ken abred hag e miz Meurzh 1920 : stourmerien an tu dehou ha re ar strolladoù frank, kaset gant Wolfgang Kappa, a aloubas karterioù ar gouarnamant e Berlin. Rankout a reas ar gouarnamant tec’hout betek Dresden, hag un harz-labour hollek a viras ouzh Kapp da gas e butsch da benn.\nOad aour ar bloavezhioù 1920[kemmañ | kemmañ ar vammenn]\nEr bloavezhioù 1920 e teuas Berlin da vezañ ar gêr vras a anavezer hiziv an deiz. E 1920 e tivizas ar gouarnamant bodañ ar c’harterioù hag ar c’hêriadennoù tro-war-dro (Charlottenburg, Schöneberg, Spandau) dindan ur melestradur boutin. A-daol-trumm e teuas neuze Berlin da vezañ unan eus kêrioù brasañ ar bed, gant war-dro 3,8 milion a annezidi. Koulskoude ne voe ke ken brav-se ar vuhez : flastret e oa bet ar vro e 1918, distabil e oa ar vuhez politikel, kleñvedoù-red ha naonedigezh a oa, ha war-dro 235 000 den dilabour. A-hed an amzer e voe harzoù-labour, manifestadegoù ha taolioù-dispac’h. Tamm-ha-tamm e stabilaas an ekonomiezh pa voe degemeret ur moneiz nevez, Rentenmark e anv e 1923. E 1924 voe lakaet e pleustr steuñv Dawes, da grennañ pouez an dleoù a oa bet rediet Alamagn da asañtiñ goude ar Brezel-bed Kentañ. Er bloavezhioù da-heul e teuas Berlin da vezañ ur gêr enni kalz a virvilh a-fed sevenadur rakward : jazz,dada, sonerezh kabaret. E-touez an arzourien a roas brud da vBerlin e c’haller menegiñ an disavourien Bruno Taut, Martin Wagner, Hans Scharoum ha Walter Gropius. A-fed arzoù-kaer e voe George Grosz ha Max Beckmann. War dachenn al lennegezh e voe Bertolt Brecht ha Kurt Tucholsky. War dachenn an deknologiezh e voe lañs ivez : an abadenn skingomz kentañ a voe skignet e Berlin e 1923, hag an abadenn skinwel kentañ e 1931. E dibenn an dekvloaziad e teuas ar c’hudennoù en-dro, goude krach ar Bours d’ar 24 a viz Here 1929. Dindan un nebeud sizhunvezhioù en em gavas 500 000 berlinad dilabour. Ar manifestadegoù hag an taolioù-dispac’h a grogas en-dro. Ar fallaenn ekonomikel a zeuas da-heul, hag an demokratelezh a voe gwanaet. Paul von Hindenburg, hag en doa kemeret plas Ebert e 1925, a implijas ar galloudoù en doa a-drugarez d’ar vonreizh hag e voe anvet Heinrich Brüning (strollad : kreiz katolik) da gañseller. Pa voe o paouez en em gavout e krogas an digresk-moneiz, digresket e voe ivez ar goproù hag an espern a voe kaset d’an traoñ. Diaesoc’h-diaesañ e teuas an traoù da vezañ a-fet politikerezh, ha muioc’h-mui a reuz a savas etre ar gomunisted hag izili ur strollad politikel nevez, NSDAP (Nationalsozialistische Deutsche Arbeiterpartei) e anv.\nHitler e penn an traoù[kemmañ | kemmañ ar vammenn]\n18% a dapas NSDAP e votadegoù 1930. Heligentañ a voe da vat e 1932 etre Hindenburg ha Hitler, dre me felle dezhañ tapout ar galloud. NSDAP a dapas 37% eus ar mouezhioù e-pad an eil tro (25% e Berlin). Da-heul e voe dilennadegoù ar Reichstag, hag e teuas NSDAP da vezañ strollad politikel pouezusañ Alamagn, gant 230 kannad. Klask a reas von Schleicher adlañsañ an armerzh dre zispign arc’hant foran, ar pezh a spontas perc’henned an douaroù ha pennoù bras an embregerezhioù. O welout ne yae ket en-dro an adreizhadennoù ekonomikel hag o vezañ bountet gant kuzulierien an tu dehoue tivizas von Hindenburg kas von Schleicher kuit. D’an 30 a viz Genver 1933 e voe anvet Hitler da gañseller ar Reich (Reichskanzler). Diouzh an noz e voe lidet an darvoud gant izili NSDAP, ha dibuniñ a rejont gant pennoù-gouloù dindan dor Brandenburg. Hitler a aozas e strollad-ministred, ennañ nazied ha broadelourien eus tu von Papen. Daoust ma ne oa ket ar brasañ niver gantañ, e teuas NSDAP da vezañ strollad politikel kreñvañ Alamagn. Dilennadegoù «dieub» a voe aozet e miz Meurzh 1933. Daoust da dan-gwall ar Reichstag ha da sikour paotred Stourmabteilung (SA) ne zeuas ket a-benn NSDAP da gaout ar brasañ niver a vouezhioù. E Berlin e tapas NSDAP 31% eus ar mouezhioù, ar pezh a oa izel keñveriet gant an disoc’hoù er peurrest eus Alamagn. Koulskoude e teuas a-benn Hitler da gendrec’hiñ von Hindenburg da reiñ muioc’h a c’halloud dezhañ, war zigarez «gwareziñ ar Stad hag ar bobl». D’ar 24 a viz Meurzh e voe bodet ar parlamant en opera Kroll (distrujet e voe e-pad an Eil Brezel-bed) e Berlin hag e voe roet an holl c’halloudoù da Hitler : dic’halloud en em gavas neuze ar parlamant.\nBerlin dindan beli an nazied[kemmañ | kemmañ ar vammenn]\nDiouzhtu e voe sañtet an efed e Berlin. Digarget e voe strolladoù politikel an tu kleiz, SPD hag ar strolladoù komunour en o zouez, hag ar sindikadoù ivez. Gawsket e voe ivez ar c’hazetennoù. Izili SA a harzas, a jahinas hag a lazhas a re na oant ket a-du gant politikerezh Hitler. Ar c’hampoù-kreizennañ kentañ a voe savet, en o zouez hini kastell-dour Prenzlauer Berg ha hini Sachsenhausen. E-pad «sizhunvezh wadek Köpenick» (miz Even 1933) e voe lazhet 100 den. D’an 10 a viz Mae e tevas studierien levrioù «enepalaman» e Bebelplatz. An arzourien hag an dud desket a grogas da guitaat ar vro. E miz Ebrel 1933 e voe anvet Joseph Goebbels da vinistr ar propaganda. Gauleiter (penn pastell-vro Berlin) a oa dija. Kemenn a reas boykott ar stalioù yuzev. E-pad an diskar-amzer e vo serr ouzhpenn an hanter eus an 40 sinagogenn a oa e Berlin, hag ar gelennerien yuzev a voe lakaet dilabour. E 1935 e tremenas lezennoù Nürnberg a embanne ne c’helle ket ar yuzevien kaout ar vroadelezh alaman, hag a embanne ivez e oa difennet an euredoù etre yuzevien hag aryaned. Adalek 1934 e krogas SA da dapout re a bouez, ar pezh a zisplijas da Hitler. Lod brasañ pennoù SA, Ernst Röhm en o zouez, a voe bac’het ha lazhet e savadurioù perc'hennet gant SS (Schutzstaffel) e Lichtenberg. Anavezet eo an darvoud-se gant an anv Nozvezh ar c’hontilli hir. Pa varvas von Hindenburg e 1934 e teuas Hitler da vezañ prezidant, ouzhpenn bezañ kañseller. Embann a reas e oa Führer (sturier) nemetañ ar vro. Ne seblantas ket pennoù-bras ar broioù all bezañ gwall chalet gant ar pezh a c’hoarveze e Alamagn, re'zo a seblante laouen zoken e vefe urzh en-dro. Dont a reas a-benn Hitler da stabilaat an armerzh dre reiñ lañs d’ur programm saverezh, dre vroadelaat an embregrezhioù hag dre rediañ an dud da labourat. A-fet proganda e voe ivez C’hoarioù olimpek Berlin un trec’h evit an nazied. Aozet e voent adalek ar 1añ a viz Eost e sportva Charlottenburg. Alamagn a rastellas 42 vedalenn. A-boan echu ar c’hoarioù olimpek e krogas an heskinerezh en-dro. E-kerzh nozvezh an 9 a viz Du 1938 e voe aozet ar Reichspogromnacht (nozvezh ar strink) : miliadoù a stalioù yuzev hag a sinagogennoù e Berlin hag er peurrest eus ar vro a voe distrujet. Kroget e oa ar yuzevien da guitaat Alamagn adalek 1933. Kreñvaet e voe an divroañ goude an 9 a viz Du, hag ez eas ar yuzevien da repuiñ d'ar Rouantelezh-Unanet ha dreist-holl d'ar Stadoù-Unanet. War-dro 60 000 anezho a chomas e Berlin, tost hini ebet a voe adkavet bev e 1945.\nBerlin e-pad an Eil Brezel-bed[kemmañ | kemmañ ar vammenn]\nD’ar 1añ a viz Gwengolo 1939 e voe taget Polonia gant Alamagn : kregiñ a reas an Eil brezel bed. Ne voe ket gwall entanet poblañs Berlin gant an darvoud, rak soñj he doa eus ar vizer a oa bet e-pad ar Brezel-bed Kentañ. Boued a vankas, an heskinerezh ne chomas ket a-sav avat. E miz Genver 1942 e voe aozet ur guzuliadeg e-kichen lenn Wannsee e Berlin. E-pad ar guzuliadeg-se e voe aozet ar Shoah. Ouzhpenn ar yuzevien a voe divizet tagañ : tziganed, tud heñvelreizh, beleien (jezuited dreist-holl) hag enebourien bolitikel. En holl e varvas 6 milion a dud. Hiziv an deiz e c’haller gwelout Eñvoradur ar Shoah e Berlin. Ne voe den ebet evit herzel ouzh Hitler. Claus Schenk von Stauffenberg a glaskas lazhañ Hitler d’an 20 a viz Gouere 1944 : lakaat a reas ur vombezenn er Wolfschanze (unan eus lojeizoù arme Hitler, nepell diouzh Görlitz, 215 km e reter Berlin). Tarzhañ a reas ar vombezenn e-pad un emvod, met a-boan ma voe gloazet Hitler. En noz da-heul e voe fuzulhiet von Stauffenberg hag e vignoned e Bendlerblock e Berlin. Kantadoù a dud, zoken ma n’o doa liamm ebet gant an istor-se, a voe lazhet e toull-bac’h Plötzensee. En daou lec’h-se ez eus bremañ eñvoriadurioù.\nEmgann Berlin a grogas d’ar 16 a viz Ebrel 1945. D’an 21 en em gavas ur milion hanter a soudarded soviedel e reter ar gêr-benn. Enkelc’hiet e voe a-benn ar 25. Daou zevezh goude en em gavas ar sovieded e kreiz-kêr, ha stourm a rejont a-enep d’an nebeud stourmerien a chome : soudarded SS, tud yaouank-tre pe re gozh. D’an 30 a viz Ebrel ec’h en em ganne an dud tro-dro da garter ar gouarnamant. Mont a reas Hitler da repuiñ d'e vunker, staliet a-dreñv ar c’hañsellerdi. Gantañ e oa Eva Braun. Euredet e oant bet an deiz a-raok. D’an 30 goude kreisteiz en em zistrujjont. Daou zevezh war-lerc’h e voe tapet Berlin gant soudarded an Arme Ruz. Ganto e voe sezizet ha devet ar Reichstag. Kodianañ a reas Alamagn d’a 7 a viz Mae. An arsav-brezel a voe sinet e Reims hag e lojeizoù an Arme Ruz e Berlin-Karlshorst (deuet da vezañ ur mirdi hiziv an deiz).\nAr boblañs a c’houzañvas dreist-holl. War-dro 125 000 den a varvas. Karterioù'zo a voe peurzistrujet, ouzhpenn an hanter eus ar savadurioù ivez, hag un drederenn eus an embregerezhioù. War-dro ur milion a vaouezed hag a vugale o doe ranket mont kuit, neuze ne chome nemet 2,5 milion a annezidi (div drederenn anezho a oa maouezed) e miz Mae 1945, padal e oant 4,3 milion e 1939. Ar maouezed dreist-holl a gempennas ar gêr. Graet e veze Trümmerfrauen (merc’hed an dismantroù) anezho. Kement a zismantroù a oa ken e voe savet menezioù (Trümmerberge : menezioù dismantroù) ganto, evel an Teufelsberg e koad Grunewald. Tamm-ha-tamm ez eas gwelloc’h an traoù : ar metro a yas en-dro adalek ar 14 a viz Mae 1945, ar gelaouenn gentañ a voe embannet d’ar 15 hag ur sonadeg a voe aozet gant ar Berliner Philarmonie d’ar 26.\nPotsdamer Platz e 1945\nBerlin rannet[kemmañ | kemmañ ar vammenn]\nGoude kuzuliadeg Yalta (miz C’hwevrer 1945) e voe rannet Alamagn e pevar zakad, ha Berlin e ugent takad melestradurel. Gant ar Saozon e voe Charlottenburg, Tiergarten ha Spandau. Wedding ha Reinickendorf a voe roet d’ar C’hallaoued, ha Zehlendorf, Steglitz, Wilmersdorf, Tempelhof, Kreuzberg ha Neukölln d’an Amerikaned. An takadoù-se a zeufe da vezañ Berlin ar C’hornôg. Eizh takad a voe aloubet gant an Arme Ruz : Mitte, Prenzlauer Berg, Friedrichshain, Treptow ha Köpenick. Ar c’harterioù-se a zeufe da vezañ Berlin ar Reter. An tachadoù tro-dro da Verlin a voe ivez aloubet ganti, da lavaret eo e oa enklozet Berlin ar C’hornôg.\nBerlin : takadoù-aloubiñ goude an Eil Brezel-bed\nEn em vodiñ a reas an drec’herien e kastell Cecilienhof (Potsdam) e miz Gouere hag e miz Eost 1945 a-benn eskemm diwar-benn dazont Alamagn, dizemglev a savas buan etre Saozon, Amerikaned ha Gallaoued diouzh un tu, hag ar Rusianed diouzh an tu all. Evit ar re gentañ e oa pouezus adreiñ lañs buan da armerzh Alamagn, padal e felle d’ar Rusianed pouezañ war an digoll. Buan e krogjont ivez da lakaat gwask war an dud a oa o chom war o zachad : kantadoù a baotred yac’h hag a brizonidi a voe kaset da gampoù-labour en Unvaniezh Soviedel. En tachadoù all e voe aozet dilennadegoù e 1946-1947. Muioc’h a vec’h a savas c’hoazh e miz Even 1948 pa voe adksignet an Deutschmark en tachadoù amerikan, saoz ha gall, hep ma ne vefe bet kelaouet ar Sovieded. Int a grouas neuze an Ostmark, hag a gemeras ivez an arguzenn-se evit aozañ kaeladur Berlin ar C’hornôg. O fal a oa dont a-benn da gontrolliñ Berlin en he fezh. Neuze e voe aozet ar pont dre aer gant ar Gevredidi : e-pad 11 miz e voe kaset boued, pourvezadurioù ha glaou ganto. En holl e voe kaset 2,5 milion a donennoù traoù hag e voe aozet 278 000 nijadenn. Ar Soviediz a chomas a-sav gant ar c’haeladur e miz Mae 1949.\nDiv stad[kemmañ | kemmañ ar vammenn]\nRann Berlin hag Alamagn a voe ofisiel e 1949. Tachad ar c’hornôg a zeuas da vezañ Bundesrepublik Deutschland (BRD), Konrad Adenauer a voe kañseller, ha Bonn a voe lakaet da gêrbenn. Buan e wellaas stad an traoù a-drugarez da steñv Marshall. Diouzh an tu all e teuas an tachad soviedel da vezañ Deutsche Demokratische Republik (DDR), lakaet e voe Berlin ar Reter da gêrbenn ha Willem Pieck a voe lakaet da brezidant. Met e gwirionez e voe renet ar vro gant ar strollad sokialour unvan alaman (SED, Sozialistische Einheitspartei Deutschlands) renet gant Walter Ulbricht. A-benn stourm ouzh an enebourien e voe aozet ar Surentez Stad (STASI, Staatssicherheit) e 1950, staliet e Lichtenberg. An enebourien a voe bac’het en un toull-bac’h nepell. E-pad ur pennad e voe gouest an dud da bourmen etre Berlin ar C’hornôg ha Berlin ar Reter. Cheñch a reas an traoù adalek 1951, pa rankas tud ar C’hornôg kaout un aotre evit mont da welout o familh a oa eus tu ar Reter.\nEmsavadeg 1953[kemmañ | kemmañ ar vammenn]\nReuz a savas er Reter e 1953. Re a bouez a oa bet lakaet war an industriezh, ha re nebeud war ar produiñ madoù. Aet e oa skuizh ivez ar vicherourien pa rankent obe rmuioc’h-mui strivoù. Spi a voe pa varvas Stalin e miz Meurzh, met ne voe kemm politikel ebet e DDR. Er c’hontrol e c’houlennas SED ma’z afe war gresk ar produiñ en industriezhioù. Galvoù a voe d’ober harz-labour ha da adreizhañ ar politikerezh. D’ar 17 a viz Even 1953 e savas reuz goude ar manifestadegoù aozet gant micherourien Karl-Marx Allee (Berlin). Dont a rejont a-benn da vodañ 10% eus micherourien DDR. Ne zeuas ket a-benn ar gouarnamant da lakaat paouez ar reuz, neuze e voe galvet an Arme Ruz : ur bern manifesterien a voe lazhet, 4000 den a voe harzet, ul lodenn vat anezho o vezañ kaset d’an toull-bac’h da viken.\nAr Voger[kemmañ | kemmañ ar vammenn]\nLabourioù war ar Voger, 1980\nAn diouer a frankiz a lakaas muioc’h-mui a dud da dec’hout kuit evit mont war-du ar C’hornôg. E 1953 ez eas kuit 330 000 den, en o zouez kalz tud yaouank ha desket, ar pezh a lakaas armerzh DDR da vezañ gwanaet. Kement a dud a felle dezho mont kuit ken e voe toullet fozoù ha staliet orjal dreinek etre div lodenn Berlin e-pad nozvezh an 13 a viz Eost 1961. Kement-se a voe graet gant asant broioù Feur-Emglev Varsovia. Tri devezh war-lerc’h e krogas labourioù sevel ar Voger. Manifestadegoù bras a voe aozet e Berlin ar C’hornôg, met re ziwezhat e oa. Stegnoc’h e voe an traoù c’hoazh d’ar 25 a viz Here 1961, pa nac’has re ar Reter leuskel ofiserien amerikan da dremen : tankoù amerikan ha rusian en em gavas neuze tal ouzh tal e Checkpoint Charlie. Da c’houde e klaskas kalz tud tec’hout kuit eus DDR, kement-se a c’haller gwelout er mirdi bet savet e Checkpoint Charlie (Haus am Checkpoint Charlie). Etre 1961 ha diskar ar Voger d’an 9 a viz Du 1989 e varvas 200 den en ur glask tremen anezhi. E 1963 e teuas ar prezidant amerikan John F. Kennedy da vBerlin, hag e tistagas e frazenn hollvrudet : « Ich bin ein Berliner » (Ur berlinad a zo ac’hanon).\nAn dostidigezh[kemmañ | kemmañ ar vammenn]\nE 1971 e voe anvet Erich Honecker (1912-1994) da sekretour meur SED, e plas Walter Ulbricht. Neuze e soñjas d’an dud e vefe aesoc’h klask tostaat DDR ouzh BRD. E miz Gwengolo 1971 e vo sinet un emglev e lez-varn Schöneberg. Pal an emglev a oa lakaat an daou c’houarnamant da genlabourat a-benn aesaat an treuziñ etre Berlin ar C’hornôg ha peurrest BRD, hag ivez aesaat an traoù evit ar re a feel dezho tremen eus Berlin ar C’hornôg da vBerlin ar Reter pe da DDR. E 1972 e voe sinet un emglev tremen a roe aotre da dud DDR mont d’ar C’hornôg ma oa un degouezh familh a-bouez. Rankout a rae tud ar C’hornôg asantiñ ivez ur feur eskemm 1 Deutschmark evit 1 Ostmark, padal e oa kalz gwanoc’h moneiz ar Reter. Un emglev Unvaniezh all a voe sinet e miz Kerzu 1972 : an div Stad a anavezas eben, he dishualded hag he riegezh hag an harzoù a voe degemeret evel ma oant.\nStourmoù ar studierien ha sponterezh[kemmañ | kemmañ ar vammenn]\nE 1966 e voe savet un emglev bras etre daou strollad politikel brasañ BRD : CDU (tu dehou) ha SPD (tu kleiz). Ne chome mui enebiezh bet er parlamant, neuze e savas enebiezh e skol-veur frank Berlin. E-touez pennaennoù ar studierien e oa brezel ar Viet-Nam hag ar programmoù skol-veur, blaz ar c’hozh ganto hervez ar studierien. Alies e voe moustret o manifestadegoù gant ar gouarnamant rak displijet e oa ganto. D’an 2 a viz Even 1967 e voe lazhet ur studier anvet Benno Ohnesorg gant ar polis, nepell diouzh an Deutsche Oper (Charlottenburg), da-geñver ur vanifesadeg a-enep donedigezh shah Iran e Alamagn. Ar wech kentañ e oa da Ohnesorg kemer perzh en ur vanifestadeg, e varv a roas neuze kalz nerzh da emsavadeg ar studierien. D’an 11 a viz Ebrel 1968 e voe tennet war Rudi Dutschke (unan eus ar re a oa e penn emsavadeg ar studierien) pa’z ae kuit eus burev e gevredigezh studierien e Kurfürstendamm. Tennet e voe gant ur micherour yaouank. Ne varvas ket Dutschke, met ar studierien a lakaas bec’h war embannadurioù Axel Springer, dre ma oa bet embannet gantañ kazetennoù a embanne : « Harzit Dutschke bremañ ! » Emsavadeg ar studierien a chomas a-sav e 1970, met merket e voe ar gevredigezh : tostoc’h ouzh ar politikerezh e oa ar re yaouank, kemmet e voe mont en-dro ar skolioù-meur, muioc’h a wirioù a voe evit ar merc’hed. Ur strollad tud a felle dezho kenderc’hel da stourm a grouas ar Rote Armee Fraktion (RAF) e Berlin. E penn ar strollad e oa Andreas Baader, Ulrike Meinhof ha Gudrun Ensslin. E-kerzh ar bloavezhioù 1970 e tapjont ha lazhjont tud a oa e penn embregerezhioù ha politikourien. Baader ha Meinhof en em zistrujas pa oant en toull-bac’h. Ar re all a guzhas e DDR betek ma kouezhfe ar Voger e 1989.\nDiskar ar Voger[kemmañ | kemmañ ar vammenn]\nGwelout : Moger Berlin\nAr C’hemm (alamaneg : die Wende) hirc’hortozet a c’hoarvezas e miz Mae 1989. Gouarnamant Hungaria a embannas e laoskfe tud DDR da vont d’ar C’hornôg dre dremen dre Hungaria. Kemend-se ne blijas ket da SED, hag a zivizas strishaat ar reolennoù beajiñ. Met annezidi DDR a glaskas tec’hout dre dremen dre gannatioù BRD e Berlin ar Reter, Praha, Varsovia ha Budapest. D’an 10 a viz Gwengolo ec’h embannas Gyula Horn, ministr aferioù diavaez Hungaria, e tigore an harzoù etre e vro hag Aostria. Kemend-se a dalveze e c’halle tud DDR tizhout BRD. E diabarzh DDR e voe savet ur strollad anvet Neues Forum (forom nevez), gant skoazell an Iliz. Pal ar strollad a oa stourm evit gwirioù mab-den ha lakaat SED da cheñch politikerezh. Egon Krenz a gemeras plas Erich Honecker. D’ar 4 a viz Du voe bodet 500 000 den war Alexanderplatz, goulenn a raent ma vefe adreizhet ar politikerezh. D’ar mare-se e oa war-dro 10 000 den o kuitaat DDR bemdez. Rankout a reas Politbüro DDR asañtiñ leuskel an dud da vont da vBDR. Embannet e vo an dra-se gant Günter Schabowski d’an 9 a viz Du, e-kerzh un abadenn skinwel. Pa voe goulennet outañ pevare e teufe da wir an diviz, e valbouzas hag e lavaras : «Diouzhtu.» Kerkent e profitas tud ar Reter hag e krogjont da dreuziñ ah harz etre div lodenn ar gêr. Ne oa bet roet urzh ebet d’ar warded, setu ma laoskjont anezho d’hen ober.\nUnvanidigezh[kemmañ | kemmañ ar vammenn]\nDilennadegoù dieub kentañ DDR abaoe 1949 a c’hoarvezas e miz Meurzh 1990, trec’h e voe ar c’hengevredad savet tro-dro CDU, ha kaset gant Lothar de Maizière. A-boan ma oa bet unvanet Alamagn e teuas Berlin da vezañ ur gêr-stad. An emglev unvanidigzh a voe sinet e palez ar prinz hêr (straed Unter den Linden) e miz Eost 1990. E miz Gwengolo en em vodas kannaded ar Stadoù-Unanet, re Vro-C’hall, re Vro-Saoz ha re eus Rusia : sinañ a rejont an emglev 2+4, a dalveze e oa echu gant aloubadeg Alamagn. E 1991 e votas (338 mouezh a-du, 320 a-enep) kannaded parlamant Alamagn (Bundestag) evit ma vefe kaset ar gouarnamant da Verlin en-dro. D’an 8 a viz Gwengolo 1994 e voe aozet lidoù pa’z ae kuit ar soudarded kornôg diwezhañ bet chomet e Berlin.\nRestoù ar Voger, e-kichen Potsdamer Platz\nRepublik Berlin[kemmañ | kemmañ ar vammenn]\nParlamant Alamagn a guitaas Bonn e 1999, ha d’an 19 a viz Ebrel en em stalias er Reichstag nevesaet. Tamm-ha-tamm e voe aozet ar vuhez politikel hag armerzhel er c’harter (Regierungsviertel : karter ar gouarnamant) tro-dro d’ar parlamant. Kalz cheñchamantoù a zo bet abaoe m’eo bet adunvanet Berlin. Lod brasañ ar c’harterioù a zo bet nevesaet, ha Mitte a zo deuet da vezañ kreiz ar gêr en-dro.\nMirdioù Berlin[kemmañ | kemmañ ar vammenn]\nMirdi yuzev, savet gant Daniel Libeskind\nMirdi an Teknologiezhioù (Kreuzberg)\nNeue Nationalgalerie, unan eus savadurioù diwezhañ Ludwig Mies van der Rohe\nDa weladenniñ[kemmañ | kemmañ ar vammenn]\nKarter ar gouarnamant (Regierungsviertel)[kemmañ | kemmañ ar vammenn]\nDiazezet eo ar c’harter-se tro-dro d’ar Reichstag, (ennañ e vez bodet ar Bundestag). A-gozh eo bet gouestlet al lodenn-se eus Berlin d’ar politikerezh ha d’an diplomatiezh. Ennañ e kaver :\nAr Reichstag, kambr izel parlamant Alamagn\nWilhelmstrasse (ministrerezh an arc’hant, kannaddi ar Rouantelezh-Unanet ha hini Bro-C’hall)\nKarter ar c’hannaddioù (Botschaftsviertel) tost eus Tiergarten\nKarterioù all[kemmañ | kemmañ ar vammenn]\nKastell bihan Humboldt (Humboldt-Schlösschen) e Tegel\nTierpark ha kastell Friedrichsfelde\nKastell Köpenick, deuet da vezañ ur mirdi arz an Azginivelezh, arz barok ha rokoko\nPennti chase Grunewald\nPennti chase Glienicke\nAr pont a-us ar stêr Glienicke, deuet da vezañ brudet dre ma oa lec’h eskemm ar spierien da vare ar brezel yen\nPfaueninsel (enezenn ar paoned) ;\nEast Side Gallery (ul lodenn eus ar Voger) e karter Friedrichshain\nCheckpoint Charlie : al lec’h tremen etre Berlin ar C’hornôg ha Berlin ar Reter\nBerlin nevez (Potsdamer Platz)[kemmañ | kemmañ ar vammenn]\nAdsavet penn-da-benn eo bet ar c’harter. Pa oa rannet Berlin ne oa nemet un no man's land anezhañ. E-touez ar savourien o deus labouret a-benn nevesaat ar c’harter emañ Richard Rogers, Rafael Moneo, Renzo Piano hag Arata Isozaki. Savadurioù :\nSony Center, ennañ Mirdi ar Film\nSavadur Daimler, ennañ ur greizenn genwerzh (Arkaden), meur a sal sinema hag ur c’hoariva\nBerliner Philharmonie, ur sal sonerezh gouestel da laz-seniñ Berlin, lesanvet « Sirk Karajan » gant ar Verliniz, a-benn enoriñ an den a oa en e benn etre 1954 ha 1989\nMaen-koun ar yuzevien bet lazhet e-pad an eil brezel-bed, bet digoret e miz Mae 2005. (gwelout Monumant da Yuzevien Europa drouklazhet).\nSavet e vo un greizenn ditouriñ diwar-benn mont en-dro ar stad nazi nepell eus Potsdamer Platz. Kroget eo al labourioù d’an 2 a viz Du 2007. Staliet e vo e-lec’h ma oa burevioù Gestapo ha re SS.\nE kreiz-kêr reter[kemmañ | kemmañ ar vammenn]\nMuseumsinsel : Enezenn ar mirdioù\nBerliner Dom : iliz-veur Berlin\nLustgarten : liorzh en enezenn ar mirdioù\nDie Neue Wache : evit holl c’houzañverien an holl vrezelioù. Enni un eilad eus delwenn ar Vamm hag he mab marv (Käthe Kollwitz)\nAn arsanailh kozh (Zeughaus) : ennañ emañ an Deutsches Historisches Museum\nStaatsoper Unter den Linden, bravañ opera Berlin (en holl ez eus tri anezho)\nIliz-veur Santez-Hedwige (katolik) er Bebelplatz, enni ur monumant da zerc’hel soñj eus al levrioù bet devet eno (e-kreiz ar blasenn ez eus ur prenestr a ziskouez estajerennoù goullo ul levraoueg)\nAlte Bibliothek, stag ouzh skol-veur Humboldt\nSkol-veur Humboldt (Humboldt-Universität)\nStaatsbibliothek zu Berlin (levraoueg stad)\nBrandenburger Tor : unan eus arouezioù brudetañ Berlin eo\nPariser Platz, enni kannaddi Bro-C’hall ha leti Adlon, unan eus ostalerioù brudetañ Berlin\nAlexanderplatz ha Nikolaiviertel\nFernsehturm (tour ar skinwel) : savadur uhelañ Berlin eo (368 m)\nRotes Rathaus ("ti-kêr ruz" abalamour da liv ar brik : ti-kêr istorel ar gêr eo)\nNikolaikirche, anavezet aes abalamour d' he daou dour\nGendarmenmarkt, plasenn an archerien, marteze bravañ plasenn Berlin\nKonzerthaus Berlin (bet Schauspielhaus)\nDeutscher Dom (iliz-veur alaman,e su ar blasenn) ha Französischer Dom (iliz-veur c’hall): enno mirdi istor parlamant Alamagn ha hini an hugunoded\nHackesche Höfe : un hollad savadurioù aozet tro-dro da borzhioù boutin ("Mietcaserne")\nE kreiz-kêr kornôg[kemmañ | kemmañ ar vammenn]\nEn Tiergarten :\nSiegessäule (kolonenn an trec’h): arouez Berlin ha hini al Love Parade eo\nKastell Bellevue (annez ar Prezidant)\nHansaviertel e Moabit, ur c’harter bet dibabet e 1953 evit ur genstrivadeg savouriezh. Ennañ 35 savadur bet ijinet gant 53 savour eus ar bed a-bezh : Alvar Aalto, Egon Eiermann, Walter Gropius, Arne Jacobsen, Wassili Luckhardt, Oscar Niemeyer, Sep Ruf, Paul Schneider-Esleben, Hans Schwippert ha Max Taut.\nE-kichen Kurfürstendamm :\nKaiser-Wilhelm-Gedächtniskirche (iliz an eñvor) : distrujet e voe e-pad an eil brezel-bed, ha miret eo bet evel ma oa e 1945 a-benn derc’hel soñj.\nZoologischer Garten, zoo brasañ Europa eo\nDeutsche Oper Berlin (e Bismarckstraße, karter Charlottenburg)\nKaufhaus des Westens (KaDeWe) : stal vrasañ Europa eo\nFunkturm (tour ar skingomz)\nAr c'harterioù[kemmañ | kemmañ ar vammenn]\nGwelout ivez : Karterioù Berlin\nD'an 10 a viz Even 1998, e voe tremenet ul lezenn da nevesaat an traoù (Bezirke en alamaneg). D'ar 1añ a viz Genver 2001, an niver a garterioù a dremenas eus 23 da 12 :\nI Mitte Mitte, Tiergarten, Wedding 39,74 320,420\nII Friedrichshain-Kreuzberg Friedrichshain, Kreuzberg 20,16 256,419\nIII Pankow Prenzlauer Berg, Weißensee, Pankow 103,07 348,412\nIV Charlottenburg-Wilmersdorf Charlottenburg, Wilmersdorf 64,72 315,054\nV Spandau Spandau 91,91 225,856\nVI Steglitz-Zehlendorf Steglitz, Zehlendorf 102,50 288,285\nVII Tempelhof-Schöneberg Tempelhof, Schöneberg 53,09 335,171\nVIII Neukölln Neukölln 44,93 306,214\nIX Treptow-Köpenick Treptow, Köpenick 168,43 233,923\nX Marzahn-Hellersdorf Marzahn, Hellersdorf 61,74 252,602\nXI Lichtenberg Lichtenberg, Alt-Hohenschönhausen 52,29 258,455\nXII Reinickendorf Reinickendorf 89,45 246,118\nKevandirel eo hin Berlin, ha bras eo an diforc'h temperadurioù etre ar goañv (yen ha sec'h) hag an hañv (kentoc'h tomm hag arnevek). E-pad an hañv eo e vez ar muiañ a c'hlav. D'an 11 a viz Gouere 1959 e voe an devezh tommañ (38.1 °C) ha d'an 11 a viz C'hwevrer 1929 e voe an devezh yenañ (-26 °C). Keidenn-bloaz : 9.7 °C.\nEil kêr bobletañ Unvaniezh Europa eo Berlin ma kemerer da ziazez gorread ar gêr (ha n'eo ket hini ar veurgêr).\nDasparzh ar boblañs er c'harterioù[kemmañ | kemmañ ar vammenn]\nBerliniz e Kreuzberg\nBerliniz en Tiergarten\n(30 a viz Du 2005)\nLichtenberg 258 926 52, 29\nMarzahn-Hellersdorf 250 547 61, 74\nMitte 323 187 39, 47\nNeukölln 305 940 44, 93\nPankow 354 053 103, 01\nReinickendorf 244 430 89, 46\nSpandau 225 097 91, 91\nSteglitz-Zehlendorf 288 862 102, 50\nTempelhof-Schöneberg 333 330 53, 09\nTreptow-Köpenick 235 411 168, 42\nBerlin 3 396 990 891, 82\nEmdroadur poblañs Berlin[kemmañ | kemmañ ar vammenn]\nEmdroadur poblañs Berlin etre 1880 ha 2012\n3 a viz Kerzu 1840 322 626\n3 a viz Kerzu 1846 408 500\n3 a viz Kerzu 1849 418 733\n3 a viz Kerzu 1852 426 600\n3 a viz Kerzu 1855 442 500\n3 a viz Kerzu 1858 463 600\n3 a viz Kerzu 1861 524 900\n3 a viz Kerzu 1864 632 700\n3 a viz Kerzu 1867 702 400\n1añ a viz Kerzu 1871 826 341\n1añ a viz Kerzu 1875 969 050\n1añ a viz Kerzu 1880 1 122 330\n1añ a viz Kerzu 1885 1 315 287\n1añ a viz Kerzu 1890 1 578 794\n1añ a viz Kerzu 1895 1 678 924\n1añ a viz Kerzu 1900 1 888 848\n1añ a viz Kerzu 1905 2 042 402\n1añ a viz Kerzu 1910 2 071 257\n1añ a viz Kerzu 1916 1 712 679\n5 a viz Kerzu 1917 1 681 916\n8 a viz Here 1919 1 902 509\n16 a viz Even 1925 4 024 286\n16 a viz Even 1933 4 242 501\n17 a viz Mae 1939 4 338 756\n12 a viz Eost 1945 2 807 405\n29 a viz Here 1946 3 170 832\n31 a viz Kerzu 1950 3 336 026\n31 a viz Kerzu 1960 3 274 016\n31 a viz Kerzu 1970 3 208 719\n31 a viz Kerzu 1980 3 048 759\n31 a viz Kerzu 1990 3 433 695\n31 a viz Kerzu 2000 3 382 169\n30 a viz Gwengolo 2005 3 394 000\n25 a viz Genver 2008 3 431 473\n30 a viz Du 2009 3 443 570\nPoblañs ha broadelezhioù[kemmañ | kemmañ ar vammenn]\nE Berlin e kaver ivez annezidi a orin eus Turkia (113 779), Polonia (44 400), Serbia (23 370), Rusia (14 615), Italia (14 446), Stadoù-Unanet (13 761), Bro-C'hall (12,611), Vietnam (12 165), Kroatia (11 029), Bosnia ha Herzegovina (10 576), Rouantelezh Unanet (9 797), Gres (9 749), Aostria (8 813), Ukraina (8 709), Liban (7 691), Spagn (6 637), Sina (6 013), Bulgaria (6 621) ha Thailand (5 878).\nproduadur diabarzh kriz (PDK) e bilion\nproduadur diabarzh kriz (PDK) dre zen\nBerlin 892 km² 3 420 000 € 85 € 24 900\nAlamagn 357 050 km² 82 000 000 € 2 482 € 29 500\nUE 27 4 325 675 km² 498 000 000 € 12 363 € 24 900\nBerlin Hauptbahnhof : ti-gar brasañ Europa. Digoret eo abaoe 2006\nE Berlin ez eus bet savet meur a rouedad treuzdougen a-benn aesaat an tremen e kêr En holl ez eus 979 pont savet a-us 197 km hent-dour, ha 5334 km a hentoù (73 km anezho o vezañ gourhentoù, "Autobahn"). E 2006 e oa 1 milion 416 karr (dre geflusker) enrollet e kêr. Gant 358 karr evit 1000 annezad e 2008 (570/1000 en Alamagn) ez eo Berlin at stad alaman hag ar gêr europat gant an nebeutañ a girri dre annezad.\nE Berlin e c'haller tapout trenioù da vont da gêrioù all, en Alamagn koulz hag e broioù all en Europa. Trenioù rannvrole a gas an dud d'ar Brandenburg ha d'ar Mor Baltel. Berlin Hauptbahnhof eo ti-gar brasañ Europa. Ennañ e c'haller tapout trenioù da vont da Nürnberg, Hamburg, Freiburg, Moskva, Vienna, ha Salzburg.\nBrudet eo Berlin evit an niver a hentoù gouestlet d'an dud war varc'h-houarn (en holl ez eus 620 km a roudennoù divrodegoù) Bez eus war-dro 710 marc'h-houarn evit 1000 annezad. War-dro 500 000 den a ya war varc'h-houarn bemdez, da lavaret eo 13% eus an tremen e Berlin e 2008 ha tizhout 15% e 2010 eo ar pezh a oa bet embannet gant Sened Berlin. Berliner Verkehrsbetriebe ha Deutsche Bahn eo an daou embregerezh a ra war-dro an treuzdougen e Berlin.\nArsavioù/ Linennoù/ Hirder ar rouedad\nTremenidi (dre vloavezh)\nS-Bahn 166 / 15 / 331 km 376 milion DB/ trenioù\nU-Bahn 173 / 10 / 147 km 457 milion BVG/ Dreist-holl dindan douar. Servij 24e/24 war an dibenn-sizhun\nTramway 398 / 22 / 192 km 171 milion BVG/ E karterioù ar reter dreist-holl\nKarr-boutin 2627 / 147 / 1626 km 407 milion BVG/ En holl garterioù, 46 linenn e-pad an noz.\nLestr-treizh 6 linenn BVG/ Ar memes tiked a c'hall bezañ implijet, forzh pe zoare da veajiñ a vefe dibabet.\nS-Bahn : al linennoù[kemmañ | kemmañ ar vammenn]\nLogo S-Bahn Berlin\nTi-gar S-Bahn e Friedrichstraße\n15 linenn S-Bahn a zo :\nSüdkreuz Ringbahn Südkreuz (evel un horolaj)\nSüdkreuz Ringbahn Südkreuz (tu kontrol un horolaj)\nZeuthen ↔Grünau Ringbahn Hohen Neuendorf\nGrünau ↔Schöneweide Ringbahn Waidmannslust\nU-Bahn : al linennoù[kemmañ | kemmañ ar vammenn]\n10 linenn U-Bahn a zo :\nLogo U-Bahn Berlin\nU-Bahn en arsav Osloer Straße\nUhlandstraße ↔ Warschauer Straße 1902 - 1926 8,81 km 13\nPankow ↔ Ruhleben 1902 - 2000 20,39 km 29\nNollendorfplatz ↔ Krumme Lanke 1913 - 1929 12,10 km 15\nAlexanderplatz ↔ Hönow 1930 - 1989 18,35 km 20\nBerlin Hauptbahnhof ↔ Brandenburger Tor 2006 - 2009 1,47 km 3\nAlt-Tegel ↔ Alt-Mariendorf 1923 - 1966 19,88 km 29\nRathaus Spandau ↔ Rudow 1924 - 1984 31,76 km 40\nWittenau ↔ Hermannstraße 1927 - 1996 18,04 km 24\nRathaus Steglitz ↔ Osloer Straße 1961 - 1976 12,52 km 18\nAerborzh etrebroadel Tegel\nE Berlin ez eus daou aerborzh etrebroadel : Tegel (TXL) ha Schönefeld (SXF), ma tremenas ouzhpenn 21 milion a veajourien e 2009. Gan an daou aerborzh-se e c'haller mont da 166 lec'h disheñvel(123 anezho en Europa) e 50 bro (hañv 2010). Lakaet eo bet da bal ez afe an holl girri-nij d'un aerborzh nevez savet e Schönefeld a-benn miz Even 2012, hag anvet e vo an aerborzh-se Aerborzh Berlin Brandenburg.\nRe all a denn da skolioù kenwerzh :\nRe all heñvel ouzh skolioù ijinourien :\nRe all heñvel ouzh skolioù-meur an teknikoù :\nAr C’hoarioù Olimpek a zo bet azoet e Berlin e 1936. Berlin a zo bet ivez e-touez ar c’hêrioù o deus degemeret Kib ar Bed mell-droad e 2006. Ar gourfenn a zo bet aozet en Olympiastadion. E 2009 e voe aozet kampionadoù bed atleterezh er memes lec’h. Bep bloaz e vez aozet Maraton Berlin, hag ar genstrivadeg atleterezh ISTAF, hag a gont evit ar Golden League. Ul lodenn eus WTA Tour (tournamantoù c’hoarierezed tennis) eo Open Berlin, aozet eno abaoe 1979. Diwar atiz FIVB World Tour e vez aozet un tournamant volley bep bloaz, nepell diouzh Alexanderplatz. Skipailh mell-droad Berlin a zo anvet Hertha BSC Berlin. Ur skipailh mell-baner a zo ivez, anvet eo ALBA Berlin. Aet eo ar maout gant ar skipailh-se e-pad an holl gampionadoù broadel etre 1997 ha 2003. E Berlin e kaver ivez ur skipailh hockey war skorn, anvet Eisbären Berlin. Ar skipailh-se a zo bet krouet da vare DDR.\nHertha BSC Mell-droad 1892 2. Bundesliga Olympiastadion M. Babbel\n1. FC Union Berlin Mell-droad 1966 2. Bundesliga Alte Försterei U. Neuhaus\nALBA Berlin Basketball 1991 BBL O2 World L. Pavicevic\nEisbären Berlin Hockey war skorn 1954 DEL O2 World D. Jackson\nSCC Berlin Volleyball 1911 DVL Sporthalle Charlottenburg A. Urnaut\nKöpenicker SC Berlin Volleyball 1991 DVL Sporthalle Hämmerlingstraße Jürgen Treppner\nTud vrudet a Verlin[kemmañ | kemmañ ar vammenn]\nTud vrudet bet ganet e Berlin[kemmañ | kemmañ ar vammenn]\nAlbert Lortzing (1801 - 1851), sonaozour, aktour ha kaner\nMax Liebermann (1847 - 1935), livour\nKurt Tucholsky (1890 - 1935), skrivagner ha kazetenner\nMarlene Dietrich (1902 - 1992), kanerez hag aktourez\nJoseph Weizenbaum (1923 - ), prederour\nHildegard Knef (1925 - 2002), aktourez, kanerez ha sonazourez\nSuzanne Roquette (1942 - ), aktourez\nKlaus Wowereit (1953 - ), maer Berlin\nStefan Beinlich (1972 – ), c'hoarier mell-droad\nGuido Buchwald (1961 – ), c'hoarier mell-droad\nJudith Holofernes (1976 - ), kanerez\nJulia Jentsch (1978 - ), aktourez\nNiko Kovač (1971 – ), c'hoarier mell-droad\nRobert Kovač (1974 – ), c'hoarier mell-droad\nErik Zabel (1970 – ), marc'houarner\nAlexandra Neldel (1976 -), aktourez\nJeanette Biedermann (1981 -), kanerez hag aktourez\nLeni Riefenstahl (1902-2003), filmaozerez\nTud vrudet bet marvet e Berlin[kemmañ | kemmañ ar vammenn]\nKarl Abraham (1877 - 1925), mezeg ha bredoniour\nHerluf Bidstrup (1912 - 1988), flemmtresour danat\nBertolt Brecht (1898 - 1956), skrivagner ha leurennier pezhioù-c'hoari\nFriedrich Ebert (1871 - 1925), prezidant kentañ Republik Weimar\nAdolf Hitler (1889 - 1945), diktatour\nKarl Liebknecht (1871 - 1919), politikour\nLupu-Pick (1886 - 1931), filmaozour\nAnthony Mann (1906 - 1967), filmaozour\nRosa Luxemburg (1870 - 1919), damkanourez varksour\nMestrc'hoarierion echedoù bet ganet ha marvet e Berlin[kemmañ | kemmañ ar vammenn]\nCurt von Bardeleben (1861-1924) .\nFriedrich Sämisch (1896-1975).\nGoude ma voe bet diskaret moger Berlin (1989), e verzas an dud e oa ur bern tiez dilezet e kreiz-kêr Berlin. Lod brasañ anezho a oa e Mitte. En tiez-se e teuas arzourien liesseurt d’en em staliañ, sonerien en o zouez : evel-se e voe krouet ur seurt sevenadur underground, hag eno e tispakas ar sevenadur tekno, gant toulloù-noz brudet evel Tresor. Hiziv an deiz ez eo brudet c’hoazh ar c’hlubbing e Berlin, gant toulloù-noz evel Kitkatclub pe c’hoazh Berghain. Menegiñ a c’haller ivez Tacheles.\nHiziv an deiz e kendalc’h ar vuhez sevenadurel da vont, daoust d’ar c’hudennoù a-fet arc’hant. Darvoudoù evel CSD (Christopher Street Day) pe Love Parade a laka ur bern tud da vont betek Berlin. Daoust ma’z a war zigresk poblañs Berlin ha ma’z a war gresk an niver a dud dilabour e kendalc’h ur bern tud, studierien koul hag arzourien, da zont da Verlin : a-fet sevenadur ivez ez eo Berlin kêrbenn Alamagn.\nUr gouel sinema eo ar Berlinale, aozet e vez bep bloaz e miz C’hwevrer\nFilmoù a c’hoarvez e Berlin :\nBerlin: Die Sinfonie der Großstadt (1927), film digomz gant Walter Ruttmann\nLegende von Paul und Paula gant Heiner Carow (1972)\nHimmel über Berlin gant Wim Wenders (1987)\nLola rennt gant Tom Tykwer (1998)\nSonnenallee gant Leander Haußmann (1999)\nGood Bye, Lenin! gant Wolfgang Becker (2002)\nHerr Lehmann (2003) gant Leander Haußmann, diwar-benn Kreuzberg\nDie Fetten Jahre sind vorbei gant Hans Weingartner (2005)\nDer Untergang, gant Oliver Hirschbiegel, 2004\nSommer vorm Balkon gant Andreas Dresen, 2005\nDas Leben der Anderen, gant Florian Henckel von Donnersmarck, 2007\nE-pad ar brezel yen e oa kevelerezhioù Berlin ar c'hornog gant kerioù-penn broioù ar c'hornog ha kevelerezhioù Berlin ar reter gant kerioù-penn broioù Feur-emglev Varsovia dreist-holl.\nBerlin he deus hiziv kevelerezhioù gant 18 kêr.\nLos Angeles, Stadoù-Unanet (1967)\nPariz, Bro-C'hall (1987)\nMadrid, Spagn (1988)\nIstanbul, Turkia (1989)\nMoskov, Rusia (1990)\nBudapest, Hungaria (1991)\nBrusel, Belgia (1992)\nJakarta, Indonezia (1993)\nTashkent, Ouzbekistan (1993)\nKêr-Vec'hiko, Mec'hiko (1993)\nBeijing, Sina (1994)\nBrasília, Brazil (1994)\nBuenos Aires, Arc'hantina (1994)\nPraha, Tchekia (1995)\nLondrez, Rouantelezh-Unanet (2000)\n↑ Indicators for larger urban zones 1999 - 2003, Eurostat.\n↑ http://docs.google.com/viewer?a=v&q=cache:_JgilxNoYRQJ:epp.eurostat.ec.europa.eu/cache/ITY_PUBLIC/1-18022010-AP/EN/1-18022010-AP-EN.PDF+eurostat+Regional+GDP+per+inhabitant+in+the+EU+27&hl=de&gl=de&pid=bl&srcid=ADGEESimOFSZQ3D5aE2vWgMR3IFlQCzBcdl7NBIWfHjdZMvpwFW1fLwhHg2jvwx0OOnFsKVvbCm1fTNaTNtQ3K0o-8wEm_TAREoTOuCvqMDqLZZwKbZuQJ-jezQV5k1r5FHvP2qj1v6_&sig=AHIEtbQqggVoFeopAcI9aBQ75d0RvwSVRQ PDF, Regional GDP per inhabitant in the EU 27, Eurostat\n↑ http://web.archive.org/web/20050501165946/http://www.iht.com/articles/2005/05/01/news/mayor5.php Broke but dynamic, Berlin seeks new identityIHT\n↑ http://www.destatis.de/jetspeed/portal/cms/Sites/destatis/Internet/DE/Content/Statistiken/Verkehr/VerkehrsmittelbestandInfrastruktur/Tabellen/Content75/Fahrzeugbestand,templateId=renderPrint.psml Kraftfahrzeuge und Schienenbestand, Destatis\n↑ http://www.berlinonline.de/berliner-zeitung/archiv/.bin/dump.fcgi/2009/0811/berlin/0025/index.html Die Hauptstadt des umweltfreundlichen Verkehrs, Berliner Zeitung\n↑ http://www.hbf-berlin.de/site/berlin__hauptbahnhof/en/start.html Berlin Hauptbahnhof, Deutsche Bahn\n↑ http://www.treehugger.com/files/2007/07/bike_city_berli.php Bike City Berlin, Treehugger\n↑ http://www.stadtentwicklung.berlin.de/verkehr/radverkehrsanlagen/en/radwege.shtml Bicycle Routes and Facilities Bicycle Paths Senate Department of urban development\n↑ Amt für Statistik Berlin-Brandenburg, Die kleine Berlin-Statistik\n↑ http://notizie.virgilio.it/notizie/economia/2010/3_marzo/24/aeroporti_nel_2011_unico_scalo_a_berlino_da_27_mln_di_2,23530301.html n 2009 nei 3 scali berlinesi sono transitati 21 mln passeggeri, notizie.virgilio.it\n↑ http://www.berlin-airport.de/EN/BBI/ Airport Berlin Brandenburg International, Airports Berlin\n↑ Hertha BSC, www.herthabsc.de/\n↑ Union Berlin, www.fc-union-berlin.de/\n↑ ALBA Berlin, www.albaberlin.de\n↑ Eisbären Berlin, www.eisbaeren.de\n↑ Füchse Berlin, www.fuechse-berlin.de\n↑ SCC Berlin, www.scc-berlin.de\n↑ , www.k-sc.de\n↑ Darempredoù kêrioù etrevroadel Berlin. Der Regierende Bürgermeister von Berlin, Referat IV B.\nIstor Berlin, en alamaneg\nLec'hienn ofisiel Berlin.de\nLec'hienn ofisiel tolead kêr Berlin-Brandenburg\nLec'hiennBerlin Tourist Information\nMuseumsportal Berlin: holl virdioù, kounlec'hioù ha kestell Berlin\nAnvet eo bet ar pennad-mañ da bennad mat dre ma tegas brud vat da Wikipedia, an holloueziadur frank, hollvedel ha digoust.\nEvit gouzout hiroc'h, sellit ouzh roll ar pennadoù mat.\nAdtapet diwar « https://br.wikipedia.org/w/index.php?title=Berlin&oldid=1989575 »\nKemmoù diwezhañ degaset d'ar bajenn-mañ d'an 29 Ebr 2022, da 22:10.


Kaozeal:Alarig Iañ - Wikipedia\nDemat, Diwallit mar plij ganeoc'h : skrivet Alarig Iañ er pennad diwar-benn ar Wizigoted ! --Prieladkozh (kaozeal) 15 Her 2014 da 09:54 (UTC)\nDigarezit-me, n'ouzhon ket pehini o dilenn avat: alaric pe alarig? https://br.wikipedia.org/w/index.php?search=alaric&title=Dibar%3AKlask&go=Mont a galon --Couiros22 (kaozeal) 15 Her 2014 da 11:27 (UTC)\nN'on ket evit respont deoc'h. Gortozit un tammig : digant an implijer Llydawr ho po un displegadenn boellek, hep mar ebet. Gantañ e oa bet dibabet, e miz Meurzh 2006, ober gant Alarig e-lec'h Alaric, ar pezh a seblant poellek din.--Prieladkozh (kaozeal) 15 Her 2014 da 11:52 (UTC)\nHa perak e vefe Alarig? Alaric an hini a veze kavet betek-henn war ar wikipedia brezhonek, evel "Therodoric", ha reoù all...--Trec'hlid mitonet (kaozeal) 15 Her 2014 da 11:38 (UTC)\nHa perak ne vefe ket kemmet? Alaric'hos evel e gregach, a gavan brav. Bianchi-Bihan (kaozeal) 15 Her 2014 da 16:42 (UTC)\nNe seblant ket ar skeudenn "Alaric entering Athens" bezañ war gKerandafar...--Prieladkozh (kaozeal) 17 Her 2014 da 06:36 (UTC)\nAdtapet diwar « https://br.wikipedia.org/w/index.php?title=Kaozeal:Alarig_Iañ&oldid=1595773 »\nKemmoù diwezhañ degaset d'ar bajenn-mañ d'an 17 Her 2014, da 06:36.


Júu ʼmɨ́ɨ e cacuo fidiée Colosenses 4\n1 Jo̱guɨ jaléngꞌˋ ꞌnʉ́ꞌˋ, dseaˋ lɨ́ɨngˊnaꞌ fii˜, eeˉbaꞌ guiʉ́ˉ có̱o̱ꞌ˜ jaléngꞌˋ dseaˋ i̱ jmóoˋ ta˜ quíiˉnaꞌ i̱ jaˋ eeˋ ꞌléengꞌ˜, jo̱guɨ quié̱e̱ˋnaꞌ íꞌˋ júuˆ quíiˉnaꞌ có̱o̱ꞌr˜. Jo̱guɨ té̱e̱ˊ óoˊnaꞌ cajo̱ e seemˋ jaangˋ Fii˜ quíiˆnaꞌ fɨˊ ñifɨ́ˉ i̱ quie̱ˊ nifɨˊ quíiˉnaꞌ.\n2 Jo̱ jaléngꞌˋ ꞌnʉ́ꞌˋ, dseaˋ neáangˊnaꞌ fɨˊ Colosas, jaˋ tiúungˊnaꞌ e fǿngꞌˋnaꞌ Fidiéeˇ, jo̱ lajeeˇ jo̱ ꞌnéˉ e sɨñiimˇ áaˊnaꞌ cajo̱, jo̱guɨ yejí̱ˉ cuǿøꞌ˜baꞌ guiꞌmáangꞌˇ Fidiéeˇ. 3 Jo̱guɨ féemꞌ˜baꞌ Fidiéeˇ uii˜ quíˉnaaꞌ cajo̱ e laco̱ꞌ seaˋ fɨˊ e guiáˆnaaꞌ júuˆ quiáꞌˉ Dseaˋ Jmáangˉ e sɨꞌmaˇ lamɨ˜ jéengˊguɨ do, co̱ꞌ uii˜ e guiaaˉ e júuˆ jo̱, jo̱baꞌ sɨjnɨ́ɨnˇn lana. 4 Jo̱guɨ mɨ́ɨꞌ˜baꞌ Fidiéeˇ e niꞌeˊguɨ́ɨ e júuˆ la dseángꞌˉ laco̱ꞌ sɨꞌíˆ e laco̱ꞌ ningángꞌˋ jaléngꞌˋ dseaˋ, co̱ꞌ lajo̱b catɨ́ɨngˉ e nijmee˜e.\n5 Jo̱guɨ eeˉbaꞌ røøˋ có̱o̱ꞌ˜ jaléngꞌˋ dseaˋ i̱ jaˋ cuíingˋ Dseaˋ Jmáangˉ lɨ́ꞌˆ laco̱ꞌguɨ catɨ́ɨngˉ e jmóoˋ dseaˋ quiáꞌrˉ, jo̱guɨ lajeeˇ jo̱ jmɨꞌóoꞌˇbaꞌ e føngꞌˆnaꞌr júuˆ quiáꞌˉ Dseaˋ Jmáangˉ. 6 Jo̱guɨ féemꞌ˜baꞌr có̱o̱ꞌ˜ jmangꞌˉ juguiʉ́ˉ e nitɨ́ˉ dsíirˊ, jo̱guɨ ꞌnéˉ ñíˆnaꞌ jial ningɨɨˉnaꞌ quiáꞌˉ lajaangˋ lajaangˋ i̱ dseaˋ i̱ fǿngꞌˋnaꞌ do.\nJúuˆ guicó̱o̱ꞌˇ e cadséngˉ quiáꞌˉ Paaˉ\n7 Jo̱ Tíquico, jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ ꞌneáangˋnaaꞌ eáangˊ i̱ contøøngˉ nɨcajmɨcó̱o̱ꞌ˜ jnea˜ jo̱guɨ co̱lɨɨm˜ nɨcajmóˆnaaꞌ lají̱i̱ꞌ˜ e iing˜ Fíiˋnaaꞌ Dseaˋ Jmáangˉ, jo̱ íˋbingꞌ nicá̱ˋ júuˆ quiéˉe fɨˊ na. 8 Jo̱ nisɨ́ɨnˆnre fɨˊ na có̱o̱ꞌ˜ ꞌnʉ́ꞌˋ e laco̱ꞌ nilɨñíˆnaꞌ jial se̱e̱ˉnaaꞌ fɨˊ la jo̱guɨ e laco̱ꞌ nicuǿꞌˉguɨr ꞌnʉ́ꞌˋ bíˋ cajo̱. 9 Jo̱guɨ có̱o̱ꞌ˜ i̱ nab cajo̱ nijangꞌˊ Onésimo, jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ ta˜ dsiˋnaaꞌ có̱o̱ꞌ˜ jo̱guɨ i̱ ii˜naaꞌ eáangˊ jo̱guɨ i̱ lɨ́ɨngˊ dseaˋ góoˋnaꞌ cajo̱. Jo̱ i̱ dseaˋ gángˉ la nijmeáꞌrˉ ꞌnʉ́ꞌˋ júuˆ jaléꞌˋ e dsingɨ́ɨˉnaaꞌ fɨˊ la.\n10 Jo̱guɨ Aristarco, jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ iuungˉ ꞌnʉñíˆ co̱lɨɨng˜ có̱o̱ꞌ˜ jnea˜ fɨˊ la, guiéiñꞌˊ júuˆ guicó̱o̱ꞌˇ quíiˉnaꞌ cajo̱, jo̱guɨ lajo̱bɨ i̱ siiˋ Marcos cajo̱, jaangˋ rúngꞌˋ Bernabé. Jo̱guɨ ꞌnʉ́ꞌˋ, nɨcanʉ́ʉˉbaꞌ júuˆ quiáꞌˉ Marcos; jo̱ song dsiꞌeer˜ ꞌnʉ́ꞌˋ, íimꞌ˜baꞌr có̱o̱ꞌ˜ e guiʉ́ˉ fɨˊ na. 11 Jo̱guɨ lajo̱bɨ Chúꞌˆ, i̱ siiˋbɨ cajo̱ Justo, guiémꞌˊbre júuˆ guicó̱o̱ꞌˇ quíiˉnaꞌ cajo̱. Jo̱ jí̱i̱ꞌ˜ i̱ gaangˋ lab dseaˋ Israel dseaˋ quiáꞌˉ Dseaˋ Jmáangˉ i̱ nɨcajméeˋ ta˜ co̱lɨɨng˜ có̱o̱ꞌ˜ jnea˜ có̱o̱ꞌ˜ jaléꞌˋ ta˜ guiaˊ júuˆ quiáꞌˉ jial quie̱ˊ Fidiéeˇ nifɨˊ quiáꞌˉ jaléngꞌˋ dseaˋ jmɨgüíˋ, jo̱guɨ nɨcajmɨcó̱o̱ꞌ˜bre jnea˜ e catíiꞌ˜guɨ dsiiˉ cajo̱. 12 Jo̱guɨ lajo̱bɨ Epafras, jaangˋ dseaˋ góoˋnaꞌ i̱ jmóoˋ lají̱i̱ꞌ˜ e iing˜ Fíiˋnaaꞌ Jesús, guiéiñꞌˊ júuˆ guicó̱o̱ꞌˇ quíiˉnaꞌ. Jo̱guɨ contøømˉ féiñꞌˊ Fidiéeˇ uii˜ quíiˉnaꞌ e ngocángˋ dsíirˊ e laco̱ꞌ teáangˉnaꞌ teáˋ lají̱i̱ꞌ˜ fɨˊ nɨteáangˉnaꞌ e dseángꞌˉ nijáamꞌ˜ yaang˜naꞌ e jméeˆnaꞌ jaléꞌˋ e iing˜ Fidiéeˇ e jméeˆnaꞌ. 13 Jo̱ nɨñibˊ jnea˜ jial guiing˜ dsíiˊ íˋ uíiꞌ˜ ꞌnʉ́ꞌˋ jo̱guɨ uii˜ quiáꞌˉ dseaˋ neáangˊ fɨˊ Laodicea có̱o̱ꞌ˜guɨ fɨˊ Hierápolis cajo̱. 14 Jo̱guɨ Lucas, jaangˋ tɨmɨ́ɨˊ i̱ ꞌneáangˋnaaꞌ eáangˊ, guiéiñꞌˊ júuˆ guicó̱o̱ꞌˇ quíiˉnaꞌ co̱lɨɨng˜ có̱o̱ꞌ˜ jaangˋ i̱ siiˋ Demas.\n15 Jo̱guɨ ꞌnʉ́ꞌˋ, dseaˋ neáangˊnaꞌ fɨˊ Colosas, cuǿøꞌ˜baꞌ guicó̱o̱ꞌˇ jaléngꞌˋ dseaˋ quiáꞌˉ Dseaˋ Jmáangˉ i̱ neáangˊ fɨˊ Laodicea cuaiñ˜ quiéˉe, jo̱guɨ lajo̱bɨ Ninfa có̱o̱ꞌ˜ lajaléngꞌˋ dseaˋ i̱ seángꞌˊ i̱ jmiféngꞌˊ Fidiéeˇ fɨˊ quiáꞌrˉ. 16 Jo̱guɨ mɨ˜ ningɨ́ˋ e niꞌɨ́ˆ ꞌnʉ́ꞌˋ e jiˋ quiéˉe la fɨˊ quiniˇ jaléngꞌˋ dseaˋ, síimˋbaꞌ quiáꞌˉ dseaˋ quiáꞌˉ Dseaˋ Jmáangˉ i̱ neáangˊ fɨˊ Laodicea, jo̱ lajo̱b niꞌɨ́rˉ cajo̱; jo̱guɨ lajo̱bɨ ꞌnʉ́ꞌˋ niꞌɨ́ˆbaꞌ jiˋ quiéˉe e niꞌíingꞌ˜naꞌ e jáaˊ fɨˊ Laodicea cajo̱. 17 Jo̱guɨ síiꞌ˜baꞌ Arquipo cajo̱ cuaiñ˜ quiéˉe e güɨjmiti˜bre røøˋ lají̱i̱ꞌ˜ ta˜ e nɨcacuøꞌˊ Dseaˋ Jmáangˉ írˋ.\n18 Jnea˜ Paaˉ jmoꞌˊo e júuˆ guicó̱o̱ꞌˇ quíiˉnaꞌ la có̱o̱ꞌ˜ guóoˋo ꞌñiáꞌˋbaa. Jo̱ jmiguiéngꞌˊ áaˊnaꞌ cajo̱ e sɨjnɨ́ɨmˇbaa fɨˊ la.\nJo̱ mɨ́ɨꞌ˜ɨ Fidiéeˇ e niꞌɨ́rˉ güeaꞌˆ quiáꞌrˉ jee˜ ꞌnʉ́ꞌˋ. Jo̱ lajo̱b nilíˋ.\nJo̱ lanab jí̱i̱ꞌ˜ féꞌˋ jiˋ quiáꞌˉ Paaˉ e catɨ́ɨngˉ jaléngꞌˋ dseaˋ quiáꞌˉ Dseaˋ Jmáangˉ i̱ seengˋ fɨˊ Colosas.


Kaozeal:Settimia Spizzichino - Wikipedia\nDaoust pe yuzevez pe Yuzevez? petra eo ar reolenn ? ha hervez piv? Bianchi-Bihan (kaozeal) 28 Du 2014 da 18:19 (UTC)\nIskisat doareoù da respont:\ndoare a) https://br.wikipedia.org/w/index.php?title=Settimia_Spizzichino&diff=prev&oldid=1602638;\ndoare b) https://br.wikipedia.org/w/index.php?title=Settimia_Spizzichino&diff=1602644&oldid=1602638. Bianchi-Bihan (kaozeal) 28 Du 2014 da 18:59 (UTC)\nKavet e-barzh Emgann Kergidu Levrenn II :\n[...], evel ma'z ea gueach-all Judas araok ar juzevien p'edont o vont da gregi e Jesus, hor Zalver. (1877, p. 154)\n[...], evel ma 'z ae gwechall Judaz a-raok ar Yuzevien p'edont o vont da gregiñ e Jezuz, hor Salver. (1977, p. 113). A galon.--Prieladkozh (kaozeal) 28 Du 2014 da 19:24 (UTC)\nSimploc'h neus ket : un Italianez, ur Vreizhadez, ur Yuzevez (anvioù-kadarn); ur vaouez italian / vreizhat / yuzev (anvioù-gwan). E geriadurioù Le Gléau, Favereau, An Here, Ménard, Hor Yezh hag all e kavot ar "reolenn" ; Vallée, Troude hag Ernault ne lakaont pennlizherenn ebet d'o displegadennoù (Vallée : JUIF yuzeo, juzeo ha JUILLET gouhere, gouere). Deveret diouzh anvioù pobloù/pobladoù eo Italianez, Breizhadez, Yuzevez, padal ne lakaer pennlizherenn ebet da "kristenez" peogwir n'eus ket eus pobl/poblad ar gristenien.(Kemennadenn hep sinadur degaset gant 2.14.51.131 28 Du 2014 da 21:02 (UTC))\nA-zivout "Iskisat doare da respont" amañ a-us : ur respont ne oa ket, ul liamm ouzhpennet peogwir e oa ezhomm ne lavaran ket. Goude ur prantad, pa'm eus gwelet ar bajennad kemmet a oa chomet war ar skramm c'hoazh, em eus merzet ar fazi a oa chomet, hag e reizhet em eus, tra ken.\nA hent all, perak klask ur "reolenn" da Yuzevez/yuzevez pa skriver "Italianez" digudenn ? (Kemennadenn hep sinadur degaset gant 2.14.51.131 28 Du 2014 da 21:15 (UTC))\nDemat, Ur souezh bras eo din gwelet e c'hellfe unan bennak skrivañ e oa Auschwitz-Birkenau ur stalag !!!!! A galon.--Prieladkozh (kaozeal) 29 Du 2014 da 10:54 (UTC)\nAdtapet diwar « https://br.wikipedia.org/w/index.php?title=Kaozeal:Settimia_Spizzichino&oldid=1602774 »\nKemmoù diwezhañ degaset d'ar bajenn-mañ d'an 29 Du 2014, da 10:54.


Victor Henry - Wikipedia\nVictor Henry (Kolmar 17 a viz Eost 1850 - Sceaux 9 a viz C'hwevrer 1907) a oa ur yezhoniour gall a orin eus Elzas.\nGoude bezañ bet o kelenn e Douai hag e Rijsel e voe anvet e-giz kelenner war ar sañskriteg hag ar c'henyezhadur e skol-veur al lizhiri Pariz (Sorbonne) e 1888 er gador-gelenn a oa gant A. Bergaigne betek neuze. Ur skrivagner fonnus ha liesseurt eo bet. Anavezet eo e Breizh en abeg d'e Lexique étymologique des termes les plus usuels du breton moderne embannet e Roazhon e 1900. Desket en doa brezhoneg dre lenn ha dre gomz gant tud Plouganoù pa veze eno o vakañsiñ war an aod.\nAnavezet eo er broioù saoznek dre droidigezh e levrioù Précis de Grammaire comparée de l'anglais et de l'allemand ha Précis de grammaire comparée du Grec et du Latin.\nUl labour divent en doa kaset da benn war India ha yezhoù India. Setu amañ e oberoù pennañ :\nManuel pour étudier le Sanscrit védique (gant Abel Bergaigne, 1890)\nElements de Sanscrit classique (1902)\nPrécis de grammaire pâlie (1904)\nLes littératures de l'Inde: sanscrit, pâli, prâcrit (1904)\nLa Magie dans l'Inde antique (1904)\nLe Parséisme (1905)\nStudiañ a reas ivez yezhoù nebeut anavezet (e-giz an Innok, ar c'hetchwaeg, ar greunlandeg) ha rannyezhoù minorelaet (brezhoneg ; Le Dialecte Alaman de Colmar).\nUl levr iskis eo Le langage martien (ar meurzheg) embannet gant Maisonneuve et Larose e 1901. Bez' ez eus ennañ un diviz dezhañ un 40 frazenn bennak (gant war-dro 500 ger). Gant Mademoiselle Hélène Smith (ur mediom brudet eus Geneva) e voent desket, adlavaret ha lakaet dre skrid zoken e-pad ur veaj dindan deoghun war ar blanedenn Veurzh evel skouerennoù eus ar yezh komzet eno, ha displeget dezhi gant ur jubennour dizenkorfet.\nLexique étymologique des termes les plus usuels du breton moderne\nAdtapet diwar « https://br.wikipedia.org/w/index.php?title=Victor_Henry&oldid=1784279 »\nKemmoù diwezhañ degaset d'ar bajenn-mañ d'an 14 C'hwe 2018, da 11:59.


Buhez ar Sent/1894/Fransez Borjia - Wikimammenn\nBuhez ar Sent/1894/Fransez Borjia\n◄ Denis Fransez Borjia Tarak ►\nIzabel a ioa bet sammet e kreiz he brud, ha Fransez a oue karget da gas he c’horf euz a gear Toled da gear Grenad el leac’h ma tlie beza enterret. Enn eur erruout er gear-ma, e roaz urs da zigeri ann arched ; mes kerkent e teuaz anezhan eur c’houez ker krenv ma ne c’helle den he c’houzanv. Goudeze, pa oue dizoloet penn ann impalaerez, ann holl o devoue beac’h oc’h he anaout, ken dishenvel oa dioc’h kent : hi, livet ker brao epad he buez, a ioa brema distrounket-holl hag heuzuz da velet.\nBorjia a lavaraz neuze ennhan he-unan : « — E pe leac’h ema ann daoulagad-se a ioa kellemm n’euz ket c’hoaz pell ? Petra eo deuet da veza ann divoc’h-se ker fresk ha ker koant, ar gened-se n’en doa ket he bar ? Hag hounnez eo ann introun Izabel, va mestrez ha va rouanez ? » Enn eur gomz evelse, e reaz he zonj d’en em rei holl da zervich Doue mar chomje beo varlerc’h he bried.\nEtre daou e oue hanvet da c’houarner er C’hatalogn, hag er garg-ma e veve dija evel eur manac’h enn he gouent. Ar pez a glaske dreist peb tra oa en em zantifia bemdez muioc’h-mui dre ar bedenn, ar iun hag ann aluzenn ; mes kement-se ne vire ket outhan da veza fidel da holl zeveriou he stad. Dalc’h-mad e poanie da lamet ar giziou fall euz ar vro, da ziarbenn ann dizursiou, da zifenn guir ha tra peb hini, ha da lakaat ar peoc’h hag ar justis da ren e peb leac’h.\nHe bried o veza deuet da vervel, Fransez a jomaz c’hoaz pevar bloaz er bed evit pourvei da fortun he vugale ha studia ann theoloji ; mes da fin ar pevar bloaz-se ez eaz enn Urs ann Tadou Jezuisted. Daou-ugent vloaz oa d’ann ampoent. Er bloaz varlerc’h e oue beleget, hag e lavaraz he offerenn genta e chapel maner Loiola.\nGoudeze ec’h en em dennaz enn eunn ermitach a ioa e kichen kear Ogaat, hag eno he vrasa plijadur oa mont da glask ann aluzenn er c’heriadennou divar dro, ha deski ho fedennou hag ho c’hatekiz d’ar vugale baour. Rak, petra bennag ma kastize ive he gorf dre binijennou kalet, ann humilite oa c’hoaz goulskoude ar vertuz remerket ennhan ar muia, ha ne roe morse d’ezhan he unan nemed ann hano a bec’her.\nGoude beza prezeget gant kalz a frouez er Spagn hag er Portugal, Fransez a oue hanvet da zuperior jeneral euz he Urs, ha gouarn a eure he Vreudeur gant kement a furnez hag a zantelez ma’z oa karet hag istimet gant ann holl. Erfin, o veza kouezet klanv e Ferraar, e teuaz ac’hano da Rom, hag er gear-ma e-varvaz e peoc’h, goude beza resevet he zakramanchou diveza ha bennoz ar pab, d’ar c’henta a viz here euz ar bloaz 1572, oajet a zaou vloaz ha tri-ugent.\nEur brinsez, brudet dre he gened ha deuet da veza heuzuz da velet goude he maro, a ra da Fransez Borjia ober he zonj da guitaat ar bed. Eur c’horf maro a zo eur mellezour fidel. Ar mellezouriou all ne ziskouezont d’eomp nemed ar pez on euz doare da veza ; mes eur c’horf maro a ziskouez d’eomp petra oump e guirionez ha petra vezimp eunn deiz. Peger sklear ne veler ket er mellezour-ma ne d’eo holl draou ar bed nemed avel ha moged. Pebez nerz n’e deuz ket ar zonj hebken euz ar maro evit diskar hon ourgouill ha terri nerz hor goall ioulou !\nAdtapet diwar « https://br.wikisource.org/w/index.php?title=Buhez_ar_Sent/1894/Fransez_Borjia&oldid=30742 »\nKemmoù diwezhañ degaset d'ar bajenn-mañ d'an 20 Gen 2012, da 22:33.


Dragonair - Wikipedia\nNiverenn: 148 Patrom: Aerouant/Nij Stad gourdad: Dratini (Live 30) Stad deveret: Dragonite (live 55)\nDragonair a zo anavezet evel ar pokemon aerouant, emdroadur dratini eo. Hir kenañ eo abalamour d'e lost ; gellout a ra ober betek 13 metrad a hirder. Ur c'horn evel an unkorneg zo war e benn, hag ur seurt voullenn vras dindan e goug (ne vez ket ar voullenn-se nag gant e stadeveret nag gant e stadgourdad). E groc'hen a zo leuniet a skantennoù e safir, nemet war e dor hag a vez gwenn sklaer. Kas a ra tro dro dezhañ ur gelc'hienn madelezus, hag a c'hell bezañ santet gant mab-den. Alies ez eo bet gwelet ar pokemon-se o nijal en oabl daoust d'ar fed ma n'eus nemet askellioù bihan, staget ouzh e benn. Implijout a ra un doare skañvidigezh a-benn chom en oabl. A-drugarez d'an energiezh vras hag a zo gantañ, ez eo eñ barrek da zispakañ an energiezh-se ha neuze cheñch an amzer. E voullenn a c'hell ivez bezañ implijet evel mammenn gouloù.\nEr skinwel, gwelet eo bet dragonair ar wech kentañ en degouezh "Mojenn Dratini" ("The Legend of dratini"), evel un dratini hag a emdro e fin an degouezh. Ar c'hampion Clair en deus un dratini hag a emdroo da-heul e dragonair.\nAdtapet diwar « https://br.wikipedia.org/w/index.php?title=Dragonair&oldid=1870694 »\nKemmoù diwezhañ degaset d'ar bajenn-mañ d'an 13 Ebr 2020, da 08:12.


Merc'hed Ahez hag Alvan : n'eo ket ganet diwar netra !\nEurovision : ken aes ha tra evit an driad merc'hed !\nPublié le 9/03/22 10:08 -- mis à jour le 09/03/22 10:08\nMerc'hed an Eurovision pa oant e skolaj Diwan Kemper :\nRéalisation : tvbk -fea\nMerc'hed ampart war ar c'han, graet ganto da 22 vloaz, meur a gan ar bobl, meur a festoù-noz e pep lec'h er vro, stajoù kan forzh pegement, stummadurioù gant Louise Ebrel, Rozenn Taleg, ha kement-zo tout e Breizh !\nAn teir, Eben, Ahes... Ar merc'hed a gan e kan ha diskan abaoe pell. Kanet o doa gant o skolaerien Loig Jade e Ploeur evit Enora, Gwenole Larvol e Douarnenez evit Marine, ha gant skolarien ha kanerien bro Dreger evit Sterenn D. Gant Sterenn G., kejet he doa ouzh Marine hag Enora pa oa e skolaj Diwan Kemper. O kemer perzh e kleub kan ha diskan e-pad pevar bloaz, etre kreisteiz ha div eur, e teue tud evel Louise Ebrel, Gi Penseg, Anne-Marie Colomer... Hag e veze prientet pep bloaz kan ar bobl bro Gerne. Meur a wech int bet trec'h, gant sonennoù bro Gerne.\nHag erruet an teir e lise, setu Sterenn o kanañ gant Marine, o kregiñs tajoù kan ha diskan e Poullaouen, oc'h ober anaoudegezh gant Annie Ebrel, Rozenn Taleg...\nHa kroget an avañtur war leurennoù brasoc'h evel hini Gouel ar Gelted, div wech, asambles gant Jonathan Dour, hag e strollad. Ha dao, da vro Skos evit kanañ asambles gant kanerezed yaouank brudet tramor.\nMet n'eo ket tout ! Piv en doa kompozet hag enrollet sonenn ar Redadeg, ar rumba, a lak pep hini da redek gant plijadur ? Ar merc'hed, gant ur ganerez eus Douarnenez bet e Diwan ivez.\nHa setu, daouzeg vloaz goude, ar merc'hed yaouank oc'h enoriñ Louise Ebrel e Kastelnevez ar Faou (sellit ouzh ar video dindan), a yelo da Durin, gant 180 milion a dud o sellout outo, o kas ar brezhoneg war al leurenn 26 vloaz goude Dan ar Braz.\nGwregoulerezed, stourmerezed evit ar brezhoneg hag ar repuidi, anat, ne ra 'met kregiñ evit merc'hed kool, gant ur sevenadur don e bed ar c'han e Breizh hag ar c'hoant da lakaat anezhañ war hentoù nevez.\nGourc'hemennoù d'ar skipailh, ha bec'h d'al labour, Jakobined brein o klemmichat n'o deus ket da lakaat skoilhoù war o hent, ken simpl ha tra.\nPa vez ar spered krouiñ, an intrudu, ar fent, an doujañs ouzh ar re o doa treuskaset teñzor ar yezh hag ar sevenadur Breizh dezho, ne c'hell mann ebet mirout outo da genderc'hel gant o raktresoù ken brav !\nRet eo da diorren hentennoù divyezheg dre-oll ha ive skolioù Diwan e-pep lec'h evit profan danvezioù a gelenn evit hor pugale . setu perak , ni a zle da souten ar re a gra strivoù abaoe degadoù bloa ...\nRein a reomp arc'hant evit kenderc'hel raktresoù nevez evel hini e bro -Dreger e Peroz-Gireg " Ar Genkiz" graet gant Diwan , setu un intrudu dedennus-kenan .Gwelit kelaouennoù e-barzh kazetenn "Ya" niverenn 874 evit skoazellan ar poellgor eno !\nNous avons besoin surtout, d'avocats et de juristes! Et d'une chaîne TV "bretonne"!


ELKAY EzH2O Water Bottle Filling Stations Are Quick, Clean And Green, Commercial Pull Down Faucet - Abilitieshackathon\nELKAY EzH2O Water Bottle Filling Stations Are Quick, Clean And Green\nEzh2o elkay bottle fillers and elkay water coolers with. Elkay ezwsrk ezh2o bottle filling station retrofit kit. Elkay ezh2o bottle filling station single ada cooler. Elkay ezh2o bottle filling station soft sides single. Elkay ezws sfgrn28k ezh2o bottle filling station.\nElkay ezh2o water stations @ buildcom. Elkay lzws edfpbm117k ezh2o bottle filling station with. Elkay lk4430bf1l ezh2o outdoor bottle filling station. Elkay lzws edfp217k ezh2o bottle filling station with soft. Elkay ezws edfpbm117k ezh2o bottle filling station with.\nElkay emabfdwssk ezh2o bottle filling station with single. Elkay vrctlr8wsk ezh2o bottle filling station with. Elkay lk4405bf ezh2o bottle filling station pittsburgh. Elkay lzws sfgrn28k ezh2o bottle filling station with high. Elkay ezh2o ezwsmdk bottle filling station.\nElkay lmabf8wslk ezh2o bottle filling station with single. Elkay lzstlg8wslk ezh2o bottle filling station with. Elkay lzws sfgrn8k ezh2o bottle filling station. Elkay lzwsm82k filtered ezh2o bottle filling station in wall. Elkay lzstl8wsvrlk filtered ezh2o bottle filling station. Elkay ezh2o wall mount bottle filling station with bi.\nElkay lzws sfgrn28k ezh2o bottle filling station. Elkay ezh2o bottle filling station with single ada. Elkay ezh2o water bottle filling station and fountain. Elkay ezsdwslk ezh2o drinking fountain and bottle filling. Elkay filtered ezh2o bottle filling station with single. Elkay lzwssmjo ezh2o bottle filling station surface mount. Elkay ezstl8wsvrsk water cooler with ezh2o bottle filling.\nElkay lzwsrk ezh2o bottle filling station retrofit kit. Elkay ezwsrk ezh2o bottle filling station, retro fit model. Elkay ezws edfp217k ezh2o bottle filling station with soft. Water bottle filling stations refill your water bottle. Elkay drinking fountains, water coolers, ezh2o bottle filling stations. Elkay ezh2o water bottle filling stations. Elkay vrc8wsk ezh2o water cooler and bottle filling. Elkay lk4420bf1lfrk ezh2o outdoor bottle filling station pittsburgh water cooler.\nEzh2o water bottle filling stations elkay. Elkay lk4420bf1l ezh2o outdoor bottle filling station. Elkay lzstl8wslk ezh2o dual level bottle filling.\nElkay lzstl8wslp filtered enhanced ezh2o bottle filling. Elkay ezwssmjo ezh2o bottle filling station surface mount. Elkay ezh2o bottle filling station with integral soft. Elkay lzstl8wslk ezh2o bi level bottle filling and. Elkay lzws ss8k ezh2o bottle filling station pittsburgh. Elkay lzwsrk ezh2o bottle filling station.\nElkay ezws sfgrn8k in wall ezh2o bottle filling station. Elkay lzstl8ws filtered ezh2o bottle filling station with. Elkay filtered ezh2o bottle filling station with single. Elkay lzs8wslp ezh2o filtered enhanced bottle filling. Elkay ezwssmjo ezh2o bottle filling station surface mount.\nElkay ezh2o drinking fountain with bottle filling station drinking water fountains coolers. Elkay emabfws rf ezh2o bottle filling station, retro fit. Elkay lzstl8wssk ezh2o bottle filling station with lz.\nElkay ezws sfgrn8k ezh2o bottle filling station. Elkay lzstl8wsvrlk filtered ezh2o bottle filling station. Elkay lzws erfp8 rf ezh2o filtered bottle filling station. Elkay vrc8wsk greenspec listed water cooler ezh2o bottle filling station (115v/60hz). Elkay emabfws rf ezh2o bottle filling station retro fit.\nWicker park square undercounter bathroom sink gerber plumbing, brass pull out down spray sprayer head replacement kitchen sink faucet 612590231308 ebay. Pull down kitchen faucet 19939 ss dst delta faucet. Quince 1 handle semi professional kitchen faucet american standard.\nGerber hardwater two handle centerset lavatory faucet less drain 12gpm gerber plumbing, kraus kpf1602ss single handle stainless steel pull down commercial kitchen faucet with multi. Elkay ezh2o water bottle filling stations are quick, clean and green. .


Agnese Visconti (Milano, 1363 – Mantova, 1391) a oa ur briñsez italian, merc'h da Bernabò Visconti, aotrou Milano, ha da Beatrice della Scala.\nBernabò Visconti ha Beatrice, tad ha mamm Agnese\nFrancesco Iañ Gonzaga, pried da Agnese Visconti\n1 Hec'h eured\n3 Distroadet he zad\n4 Kondaonet d'ar marv\nGanet e oa Agnese en Milano, en Italia, hag an navet bugel eus seitek bugel he mamm hag he zad e oa. C'hoar e oa da Taddea Visconti, dimezet da Stephen III, Dug Bavaria hag a oa mamm da Isabeau Bavaria, pried da Charlez VI Bro-C'hall. Agnese evel he c'hoarezed a oa da ober euredoù a dalvoudegezh politikel.\nHe zad Bernabò a oa un despot kriz ha didruez, enebet ouzh an Iliz. Kemer a reas kêr Bologna digant ar pab, disteurel aotrouniezh ar pab, teurel e grabanoù war madoù an Iliz, ha difenn ouzh e sujidi kaout afer ebet gant Curia Roma. Eskumunuget e voe e 1363 gant Urban V eta, d'ar mare ma oa ar pab o prezeg brezel ar groaz enep dezhañ. When Bernabò was in one of his frequent rages, only the children's mother, Beatrice Regina, was able to approach him.\nFrancesco Iañ Gonzaga, pried Agnese Visconti\nE 1375 e oa bet prometet gant he zad he dimeziñ da vab Ludovico II Gonzaga. Evel argouroù e oa 50.000 skoed aour ha kêrioù Parma, Cremona, Brescia ha Bergamo. E 1380 e timezas da Francesco Iañ Gonzaga aotrou Mantova. Da geñver hec'h eured e roas Bernabò ha Beatrice d'o merc'h ul Libro delle Istorie del Mondo, un oberenn gant Giovanni di Benedetto da Como.\nUr verc'h he doe:\nAlda (?-30 a viz Gouhere 1405), a zimezas e 1405 da Francesco II Novello da Carrara, Aotrou Padova.\nDistroadet he zadAozañ\nPa c'hoarvezas an taol-stad a-enep Bernabò, kaset gant Gian Galeazzo Visconti, a lakaas bac'hañ, e kastell Trezzo, e eontr hag e vibien Ludovico ha Rodolfo, ec'h embannas Agnese e save a-grenn a-enep gwalloberoù he c'henderv. Degemer a reas e Mantova harluidi eus Milano a oa enebet ouzh aotrou nevez Milano.\nKondaonet d'ar marvAozañ\nTamallet e voe dezhi bezañ avoultrez ha dibennet e voe war un dro gant he serc'heg, Antonio da Scandiano . Abegoù politikel a oa moarvat d'he c'hondaonidigezh. .\nDaou vloaz goude ec'h addimezas Francesco  da Margherita Malatesta, hag e skoulmas un emglev gant aotrouien Rimini a-enep galloud Visconti Milano. .\nAdtapet diwar « https://br.wikipedia.org/w/index.php?title=Agnese_Visconti&oldid=1929556 »\nDernière modification le 2 Gen 2022, à 21:11


BREZHONEG DIGOR: Pareo deus ar fibromialji en ur mod naturel\nMatresse emoc'h é klask goûd ablame betra en-im lakan da skrivañ diwar-benn an dra-he amañ hi-mañ. Din-me é important a vefe gouiet ganec'h lar é possubl pareo deus kleñvechou a-sort ga'r fibromialji, daoust d'ar pezh vé rïotet ga'r vedissined ordin... Deus pezh meus bevet beked-henn meus gwraet ma joñj vefe furikoc'h a-walc'h chom pell-mat deus oute, plij a ra kalz re dê preskrivañ louseier chimik d'an dud, ken a'h ant klañw mign-oc'h-mi.\n'H an da zanevellañ un tamm deus ma zamm-buhe neuhe evid diskeuv dec'h pe-sort mod meus gwraet evid tennañ an droug-mañ deus ma c'horf :\nBremañ zo unneg la oa sa'et hi joñj ga ma medissines komañs preskrivañ kachedou din-me adrame d'ur problem oa krog ba'ha'on d'ar mare-te (ba neu'n oain kime c'hwezeg la, un tamm krennard c'hoazh...). Preskrivet na ur sort meskaj antidepresseuriou hag anksiolitikou din evid “pareo” ar c'hleñved oa krog ba'ha'on sañset, ha ma hanvet “problemou psiko-somatik”, hanvet fall a-benn ar fin defot diouganadenn sklàer a-walc'h diga'r vedissines. Din-me omp digoueet war ur problem just-ha-just amañ 'mestra kar houmañ na gwraet hi joñj dèi oa gouest da roiñ louseier-psi ar mod-se din heb be gouest da zisklêriañ din petra ma tapet, biskoazh... un drougsant sentidig oa... ha pareabl vije bet founnus a-walc'h ma vefe bet diouganet mad a-raog roiñ kac'haj a-vil-vern ar mod-se din-me ...\nOain ket kollet ga'n depressïon evid ar mare, a-raog oa komañs preskrivañ louseier din-me... Med goude tri blavezh poagnus, ar medissined all, klasket ma essêo gad un nebeud re-all pé ma ket respont e-bed digad an heñi gentañ, na petra 'ta, med a-benn ar fin ar re-he houllent ket kompren hirroc'h evid pezh oa deut an heñi gentañ da gompren dija a-walc'h, kontinuiñ a reent da breskrivañ traou fall din-me meh-mod. A-benn neu'n, a-damm da damm, goude bevañ ha krakvevañ, oun bet war-goueo ba'n toull-du, heñi an depressïon (war-lerc'h meus klasket en-im lahañ meur a wech, bet laket ba ospitaliou dram a-se, ha ba ene oun en-im ga'et gad un troc'had tud memes oad genin tapet ga leizh a louseier kreñw 'e...), koulz lared oun bet delc'het ba'n tu-mañ ga'n neuroleptikou (antipsikotikou), anksiolitikou, antidepresseuriou pe me oar-me petra toud c'hoazh... a-benn ar fin oain aet lardet mat aha'on (deus pemp kilo ha tr'-ugent da beked kant ha pemp kilo warn-ugent en-korf dow vis), ha c'hwitet ar studi ba'n universite evel-just (sterd é chom par i joñj war un dra ressis pé vêr diwar louseier-psi), ha ped ha ped all a draou bet c'hwitet goude-se... ha dalc'het mad an drougsant sentidig ba'ha'on papred evel papred... A-benn fin ar gont na en-om dromplet ar vedissines kentañ, ha aet toud ar re-all, re ledan o ginou gate, war hi lerc'h heb klask goûd daoust hag-eñw oa bet diouganet mad ar c'hleñved gati da geñtañ...\nPemp pla so ma gwraet ma joñj da zihan ga ma lousou, ha meus gwraet en un taol ! (oa ket dakord ar vedissines hat, med ree ket vorz kar ma ket laret dèi kime dow si'n war-lerc'h). Me lar zo dec'h oa sterd troiñ ar rod ken-ha-kén, stenn oa war ar jujou, med goude ur si'nvezh spontus-abominabl oain dizonet. Ha tamm burzhud : digasset maes an toull-du duzhtu goude kasi a-walc'h, hanter-kant kilo bet kollet deus ma fouezh e-korf pemp mis, komañs gad ur formassïon, bet ka'et un apartamant da lojañ. Ba neu'n oain komañs gad un deskerezh all : dond d'ar vuhe en-dro (ha goude ma jomefe krog an drougsant sentidig ba'ha'on)\nBla goude, da-lared-é pe'r mis goude bet kroget gad un deskerezh barzh ur bouloñjiri, re vraw oa ar vuhe din-me sur a-walc'h, komañs a ra poaniou arouezet d'ond a-bep-eil din : da gentañ ba ma astorniou, goude ba ma èlinou, ba ma skoajou, ma gein, ma c'hostïou, ma añchennou, ma daoulin, ma divicher, ibiliou ma zreid ; fin penn-kil-ha-troad neubeud amzer goude, poan partoud. Da gentañ toud oain ket evid kompren petra oa genin, daw lared oain aet dipitet pad un treuched 'e, ken oun deut da gompren an traou ma-hun'-penn ga furchal ha firbouchal war an internet : Fibromialji. Koñfirmet gad ur rumatologes goude-se. Ha oa ket tamm kached chimik e-bed evid diboaniañ 'ha'on, hag é forz sur pé vo gouiet goude ablame betra oa krog ar boan benn fin ar gont, hag azhpenn-se oain deut da ve gol gustum deuh ar sort kachedou kac'h-mañ diboe keid so. Erro oa dipitet ar medissin diraosson, ouie ket kin petra d'ober... Goude meus klasket pareo ga kineed, osteopated, mikrokineed, diskonterien, fin tud a-beb sort mod toud... en aner.\nSonañ a ran un tamm 'e, ha oain ket 'vid sonañ ga ma gitar kin adrame d'ar boan oa krog ba ma bisïed, ma astorniou, ha ma diwvrec'h...\nHa set' pe-naos oa ar mod genin d'an ampoent-te, ha sterd é kar dond a ra berr lost an arc'hant buan a-walc'h dram a-se : n'é ket aneet “maladie de longue durée” na ga'r Secu, na ga'r lod brassañ deus ar vedissined, ha kred a ra dê lar ar fibromialji vefe ur c'hleñved psikolojik (daoust dê be kirieg deus an tamm kozh kleñved-mañ war-eün adrame d'o medissinerezh chimik direson ha fall-tre, ha kirieg deus klenvechou heleizh meh-mod evel ar fibromialji !!!...), ha gwashañ tra : ar lod brassañ deus an dud en-dro demp joñj dê lar n'é ket ur gwir gleñved, lar vé gowiardet ga'r re zo tapet gantoñ, aes é dê choñjal mod-mañ pé n'eus ket moien da wel war'ha'mp lar omp klañw da vad, ha poan partoud...\nA-benn tri blavezh kaled goude, dilabour ha benn-neuhe paour-razh, meus bet ar chañs da zigoueo gad an homeopat a-fesson a ra war ma zro bremañ, un' deus ar re varrekañ deus ar Frañs, ur medissin spessialiset ba studi ar c'hign-bew, labour war'naoñ forz pegement, normalamant ra ket 'naoñ war-dro an dud tapet ga'r fibromialji med koñsañtet neus pareo aha'on evelkeñt. Gad e dretamant, hag ur cheñch mod, teuan a-benn da astenn ma goûg maes an toull...\nHir a-walc'h an tretamant med a-fesson vad, koulz evel ar medissin, pezh vé gouiet duzhtu goude be antreet ba'n ti. Ga'n terapi-mañ vo echu ha da vad pé mo ket poan e-bed kin, pé vein pareet.\nAzhpenn evid ober ga'n homeopati na zebon ket na laezh-saout na gluten kin, ha sur oun lar an dra-he neus soulajet 'ha'on kalz. Deb a ran bio 'e, n'an ket kin war ar c'hig evel oain kustum d'ober a-raog ha taol a ran evezh war an aspartam kar an dra-he zo poeson, ha ka'et vé roud deus outoñ un tamm partoud ba'r boued evid an de.\nPé vé gwraet ga'r seurt rejim a ran-me gantoñ, na vé ket debet amann kin, na laezh-anevaled (paneverd ar laezh-bouched), ha toud an traou preparet ga laezh (ar fourmaj hag ar laezh ba'r boued preparet), an ed, an hei, ar segal, ar gwinizh-pelleg hag ar gwinizh-kozh, ar c'hamut, ar seitan (tamm gluten pur é), ar c'herc'h, diwallet mat deus ar pezh vé gwraet malt war ar bouestou, pe dextrines, dextroses ha tou'n traou-mañ...\nFin, daw é taol-evezh, n'ay ket war-wellaad keit ha n'ho ket gwraet propr an traou, surtoud ba penn kentañ ar rejim... paneverd deus ar bouestou ma haller lenn war'n'he : peut contenir des traces de gluten et de lait, deus an dra-he ran ket foutr, n'oun ket alerjik aha'on, na tapet ga'r c'hleñved cœliaque, oblijet eint da skrivañ tou'n traou-mañ kenkas vijent prosseset gad un' mannaket. Fin ray ket re a zroug d'ar re neus kime poan ga'r gluten, da ma joñj din-me ataw.\nA-raog, ha 'vid ar wech toud kasimant, vijen skuizh dalc'hmad, bremañ n'oun ket kin 'ha. Deus pezh meus disket oa ranket din dihan da vat ga'r laezh hag ar gluten a-benn dond yac'h en-dro. Sterd a-walc'h é, neuhe kenkoulz lar servichefe d'un dra mennaket.\nDeb a ran an traou-mañ bemde 'e :\n- Ur loaiad vras a ïoul-kamelin (omega-3 heleizh e-barzh)\n- Tammoù Klamath e-pad ur mis e penn kentañ ar c'hozh hag an nev-amzer, an dra-he zo util evid diampoesoniñ ar c'horf ha vad a ra d'ar bouellou (adrame d'ar c'hlorofil), ha digass a ra nutrimañchou prijus surtoud.\n- Evañ a ran dour gad holen Nigari e-barzh (klorur-magnesiom), ur werennad bep mintin (3 loaiad vihan a Nigari barzh ur litrad-dour), lak a ran Greenmagma ba'n dour-Nigari 'e, diboe oun fermijenn, meus mignoc'h a startijenn, biskoazh kemend-all... goude 2 si'nvezh nemetkén... sed amañ ur listennad kleñvechou pareabl ga'r c'hlorur-magnesiom :\nbarr-arouez, beskoul, brec'h-nij, chikungunya, derederes, droug ar bouellou, droug skouarn, grip an ewned, gwaskenn, gwellaet stad ar re zo tapet ga'r c'hleñved Parkinson, neurotoksikos, osteomielit, pas-moug, pas-yud, pennsac'h, polio, prostatism, rubeol, ruzell, sifern, terzhienn ar saout, terzhienn ru, tetanos ha ped ha ped-all c'hoazh...\nAn homeopat n'eus ket kelennet mann e-bed din-me evid pezh é ar boued, pe an traou debet genin-me azhpenn, disklêriet meus daoñ pezh a reen memestra ha neus respontet din vefe gwelloc'h, forz pe-sort mod, nompass debiñ na gluten na laezh, pe an nebeutañ ar gwellañ, adrame da'r boan a rant d'ar bouellou. Mod-all den na lar mann e-bed din-me diwar-benn an dra-he. Lenn a ran kalz, klask a ran tap skïant-prenañ hir-ma-hall ha gwel a ran aes a-walc'h petra 'h a genin ha petra n'a ket. Komañs oa ar fibro pé oain bouloñjer, aet on neuhe war hent kleñved ar gluten, deb a raen pezh a breparen alïes a-walc'h (ha oa ket bio oa, na preparet ga bleud-brenn maleürusamant, na ga gwinizh-kozh kennebeud... fin). Me meus bet chañs memestra kar ma mamm a ra ga'r memes rejim eveldin-me ha diboe pelloc'h eviton-me, prenañ a ran skïant deus outi, pezh neus disket heh-hun' meh-mod, ga lenn kalz. Poan na ba'n hi c'hein 'e diboe azhpenn ugent la, ha goude be dihanet ga'r laezh adrame d'ur problem-all (re a golesterol fall ba'r gwad) diboe é aet hi foaniou kuit, sed amañ neuhe penn kentañ ar rejim. Beked n'eus ket pell oa chomet un nebeudig gluten ba'r bara oa-hi kustum da zebiñ bep mintin, gwraet ga gwinizh-kozh, hag un nebeudig laezh ba'n amann temzet mad war hi zamm penn-kreuñ. Gwellaet a-galz hi yec'hed diboe neus dihanet ga'r laezh ha ga'r gluten da vat. Bremañ é-hi deut kalz mignoc'h fermijenn, n'é ket kement skuizh evel a vije a-raog dalc'hmad, deut startijenn ba'n hi diwisker meh-mod evel oa keit oa-hi yaouank, pe startijennoc'h c'hoazh. Komprenet na dustu a-benn neu'n lar oa bet ranket dèi dihan DA VAT ga'r gluten ha ga'r laezh a-benn dond yac'h en-gwir. Pell gwelloc'h ar bilañ war hi gwad diwar-lerc'h dow vis ga dibiñ traou disheñvel heb laezh na gluten e-barzh (deut ar c'holesterol evel zo gleet en-dro, heb tamm kached chimik e-bed ! Daoust d'hi medissin ha na bet assuret-groñs dèi oa ket possubl...)\nMe zo sur lar n'eus ket deus ur remed mirakl, ha n'ho ket sur en mod e-bed... Med din-me zo un toullad remejou keñtoc'h, ha pé vênt laket assames en ur mod koherant haller pareo. Med daw ober ur cheñch mod evid ober tou'n traou-mañ, cheñch i vod da vevañ, i vod d'ober an traou, da joñjal, da brenañ, ha ped ha ped-all a draou c'hoazh...\nPezh meus c'hoant da lared berr-ha-berr : heb tamm cheñchamant gwirion n'ho ket possubl pareo.\nPareo a ran, a-damm da damm. Dram a-se oun kasi sur vein gwellaet, kar klasket meump hadlakad propr toud pezh oa penn-kaos deus ma fibro. Ha just a-walc'h pé n'ho ket roud e-bed deus oute kin n'ho ket deus ar boan oa deut diwar o lerc'h. Be meus bet dija un tamm krak-pareo daou la so ga'r Larox** pad ur mis, ha oain aet mil gontant ga'n dra-he med oa ket an dra-he evid pad gol bell, kar an tamm kached-mañ oa é labour war nintra all azhpenn evid an efejou : lemen ar boan diwar'ha'on, med pass war ar pennou-kaos en mod e-bed. Disheñvel an traou bremañ, kar gwraet vé mod-all.\nForz pe-sort mod a goñseilhon kemer, heb dijoñjal gwel an dra-he gad un homeopat barreg a-walc'h, isovaksinou evid en-im zibarass deus ar poeson bet digasset ga'r vaksinou, inutil toud anê azhpenn-se... N'eus ket bet prouet james lar nefent miret epidemïou d'ober o reus. Ar c'hontrel é, goude peb kampagn-vaksinañ, ha pa vefe a-eneb d'ar pas-moug, d'an tetanos, d'ar polio pe me oar-me c'hoazh, é diw pe teir gwech mignoc'h a dud hag a so bet skôet klañw adrame d'ar vaksinou. Un drue, gav din, kar n'eus kime evañ dour-Nigari d'ober bemde 'vid en-om ziwall deus an tri c'hleñved-mañ, pe strinkellad ur musuliad klorur-magnesiom ba'r gwasïed 'vid pareo ar re vefe tapet, gouiet vé kement-se diboe kant la kasimant (rôet ur sell war o labour ga'n doktored Neveu ha Delbet), med an antreprisou-farmassi neugn ket gol c'hoant lar vefe embannet an dra-he war ar groas, hag ar gwashañ d'ar vedissined na ouiefent ket tevel war an dra-he, kasset zo bet lod d'an tribunal dija, heñi ar vedissined, evid mired anê da labourad ha da zigor o ginou...\nHa forz-sur é, neuhe, lar zo azhpenn evid ur mod da vevañ evid an dud toud kar n'omp ket memes re toud aha'mp. Ya, med anduret vé ar memes problemou ga'r lod brassañ deus outomp : vaksinou en-yowankig, metaliou pounner (amalgamou war an dent), boued dinaturet, a-beb sort diouverañsou hag ur bern traou-all c'hoazh...\nHa moien zo d'ober traou memestra, goude be laket anê deus pep heñi, ha gant-se haller pareo.\nDa ma joñj, ha deus pezh meus bevet, ha krak-vevet beked-henn, oun deut da gompren lar a teu kalz mignoc'h a broblemou diga'n allopati evid a solussionou, kar labourad a ra ar c'hachedou allopatik kime war an efejou vêmp laket diaes gante ha pass war o fennou-kaos en mod e-bed. Hag en tu all da se vé joñjet ga'r re ra war-dro an tamm medissinaj-mañ lar haller pareo tou'n dud ga'r memes kachedou, daoust d'an eil be difer deus egile 'vel-just : ur ouestad-kachedou evid pareo ur c'hleñved, ha pa teufe an tamm kleñved-mañ deus mil penn-kaos disheñvel ha pass ar memes re ga pep den... Din-me é sod... Vé ket gwraet meh-mod ga'n homeopated, kar evid pareo an dud ga'n homeopati rank ar medissin aneo i bassiant da vad : i gustumou, i imor, i dechou, pezh vé debet gantoñ, hag ur bern traou azhpenn... Ar jeneralisted vênt ket gol gurius peurlïessañ...\nFin bremañ meus ket poan e-bed kin kosimant, chom a ra roudouigou deus ar c'hleñved war'ha'on memestra med moien zo din bevañ 'vel zo gleet bremañ neuhe :\n- Gall a ran c'hoa'i gitar pad un treuched hir a-walc'h heb kaoud ar mod da dorr ma bisïed.\n- Gall a ran ober pompou heb kaoud re a boan. N'eus ket pell zo oain ket 'vid ober un' heb chom gorveet war ar leur, brevet ga'r boan.\n- Gall a ran pourmen war un deg kilometr mennaket, ha baleo mat, heb kaoud poan nimbelc'h, na be re verr war'ha'on. Ur blijadur.\n“Peb tra, ha pa vefe fall 'naoñ, neus i gentel” 'vel vé laret ga furnez, ha gwir é 'hat.\nBenn fin ar gont ga toud ar mil-miser-mañ (depressïon, re-govajou a-beb seurt zo toud ga psiko-antidepresso-antipsikotiko-neuroleptiko...machino-traou-mañ, fibromialji ha traou meh-mod) oun bet oblijet da hadjoñjal-rik war pezh é ma mod da ve aha'on, hag un dra vad é benn ar fin. Chañs meus bet memestra kar prest a-walc'h oa poahet mat ma nompenn ga tou'n traou-mañ...\nBenn fin hallefen disklêriañ oun kontan a-walc'h lar oa krog ba'ha'on a-bred a-walc'h, kar an dra-he neus poueet war'ha'on cheñch mod da joñjal ha da veviñ buan a-walc'h, pad ar rest deus ma amzer vo un dra vad din... Ga'r c'hleñved oun bet forset war'ha'on da 'n-im houll piw oun-me en gwirone, goûd pe-sort sistem den oun-me en gwirione, ha kompren gwelloc'h pezh zo é c'hoa'i en-dro din, klask kompren gwelloc'h pelec'h 'ma an dalc'h ga peb tra. Ar mod-se rin ket ar memes konnerïou 'taw gis 'taw, ha ma bugwale meh-mod keit hag ober, ma teu din kaoud bugwale.\nFin, da ma joñj, n'eus ket voien da bareo deus kleñvechou a-sort ga'r fibromialji heb klask kompren pezh n'a ket mad. Meus ket laret 'h afe pezh meus choaset deus an dud toud, daw da bep-heñi diluiañ en i vod pezh zo d'ober 'vintoñ e-hun' da gentañ.\nLaret ma 'e oa daw gwel un homeopat, ya med daw gwel un' barreg. A-raog oain bet wel meur a heñi, ha zigouee ket tamm gwellaad e-bed digante. Meh-mod 'vel ga'n allopati, ha mignoc'h important c'hoazh gav din, ga'n homeopati rank ar medissin tap un anoudegezh frank deus i vicher. Daw daoñ be gouest d'hond deus pep heñi, pep den teu da wel 'naoñ. Koulz lared oain en-im ga'et ga brizh-homeopated papred a-raog, n'eus kime diboe un treuched-berr lar oun deut da hoûd petar é an homeopati, an heñi gwir.\nGwelleet a-galz oun bremañ, gwel vé a-walc'h lar oa oblijet dalc'h kont deus pep tra, kaoud skïant vad, chom koherant ha be dilu war e labour 'hann a teufen da wellaad en ur mod mennaket. Reen ket ar mod-se a-raog ha na teuen ket d'ober nintra.\n'Vel ma skrivet damaïg : ma zretamant zo din-me, pep heñi rank ober i heñi deus outoñ e-hun'. Diskeuv a ran dec'h pessar mod oun aet da heul ma venn, pep heñi a ra 'vel né c'hoant, ha pep heñi zo libr da dap pezh neus c'hoant, da fïou pe da zisfïou deus pezh neus c'hoant 'e, ra ket vorz, keit a ve tennet ur vad deus un dra mennaket.\nMe zo oc'h en-im zibarass deus ar fibro, lod neus gwraet meh-mod 'veldin-me dre vras hag araosson : pareet eint bet meh-mod 'e. Lakomp ga'r rejim Seignalet zo gwelleet kalz tud adrame dê da zeb 'vel neus kinniget hemañ divé ba'n i lewr ('tre 90 ha 100% deus oute deus pezh lar ur studi diwar-benn an dra-he).\nBenn fin toud, meus añwn vefeh pell é hortos ma n'oc'h ket evid plantañ ba ho penn lar zigoueo ket tamm remed burzhudus e-bed, heb ma vefe emm na dibiñ en ur mod propr ha disheñvel na cheñj nintra all azhpenn, na zigoueo ket james. Me n'oun ket paotr ar burzhudou-kàer kin, kasimant sur oun lar mo ket mann bet kin d'ober ga'n allopated, paneverd traou administrativ pe traou-all meh-mod 'vid ar labour.\nUr c'hleñved zo 'vel un dra stenn war'ha'mp 'vid lak aha'mp da ziwall, da glask adrame betra n'a ket mad an traou ganemp, kentoc'h 'vid klask skoach 'naoñ goustet a gousto, kar dond a ra da goustañ kér-ru alïes a-walc'h. Ba hom broiou sod 'vid an de, “evolüet” laro lod, n'omp ket kustum d'ober tamm chilow e-bed kin war pezh vé laret gad hom c'horf bemde. Disket vé demp en-yowankig lonkañ toud pezh a vé laret ga'r vedissined. Benn ar fin erro tammou burzhudou dija a-walc'h : dislonket meus tou'n traou-mañ par-ma-hall. Ma teu d'an nén be re-sempl un tamm hell aes a-walc'h be brevet-net ga'n tretamañchou allopatik.\nPlij a rafe din en-im zibarass mad deus toud pezh vên nasket gante bembe, ha labour zo 'ha. Deut oun da benn vad dre vras, ma'h oun gouest d'ober ha lod araosson, sur mat lar pep heñi neus i chañs. Daw daoñ, pe dèi, tap anèi.\nMa teufe din chikour un den ga ma zammig istor vefen kontan-bras dija. Mad é gi-se.\nBet skrivet ga Gurvan Lozac'h d'an 18:47\nM. J. 11 février 2017 à 10:21\nmersi deoc'h evit bezan tapet amzer da skrivan kement-se, gant ar c'hoant skoazell d'ar re all. Spi meus e kendalc'hit d'en em santout mat.\n(Ne varch ket al liamm a venegit aze 'vat: "Terapi sekañsiel, ma heñi din-me" - ne gas da neblec'h).\nGurvan Lozac'h 11 février 2017 à 13:07\nN'a ket gol vad an traou bremañ ha choñj oan tennañ ar skrid-mañ kuit deus ma blog, med 'benn ar fin ma ket gwraet, 'med-seped ar blog e galleg a meus efasset (blam se oc'h bet kasset da nim-blec'h 'bed).\nLesket vo ar pezh meus skrivet ahe ha michañs vije bet emsawoc'h din-me lesken ar blog galleg 'e, med bon mod-se 'ma bremañ... Kar goûd a hounn a-walc'h lar zo traou ahe gouest da jikour ar re zo tapet ga'r memes kleñved 'veldin-me.\nN'an ket d'esplikañ dec'h ahe toud, med prest a-walc'h oan pareet pé ma skrivet an dra-he 'med-seped oa aet un dra a-dreus ga'n tretamant ha chomet ma yec'hed etre dow dibowe, gwelloc'h 'vid ba'r gomañsamant, med pass mod vije bet gleet normalamant ma nefe dalc'het an traou d'ond war an tu mad. Matresse vefe emsawoc'h din-me cheñch titr an artikl amañ 'hi-mañ kuit da dromplañ 'n dud. Med gouïet ma ga'r pezh na laret an dud war ma blog galleg lar oa gwelleet o jeu ga lod blam nagn gwraet tammou traou ha' ma gwraet blam din da ve yac'hussoc'h, sete blam se neuhe leskin an dra-he amañ hi-mañ\nMersi 'vid ar messaj\nUr gato kraoñ-dimesell